سەرکەوتنی تڕامپ و کێشەی باڵەکانی ڕژیمی كۆماری ئیسلامیی\nسەرکەوتنی دۆناڵد تڕامپ وەک چل و پێنجەمین سەرۆک کۆماری ئامریکا بۆ زۆر کەس چاوەڕواننەکراو و بەرەوڕووی کاردانەوەی خەڵک و ئەندامانی هەیئەتی حاکمەی وڵاتانی جۆراوجۆریش بوویەوه. لە حاڵێکدا کە کەسانی وەک پووتین و سه‌رۆكی پارته ڕاسیسته‌كان لە ئۆرووپا خۆشحاڵبوونی خۆیان لەهه‌مبه‌ر ئه‌م سەرکەوتنە نەشاردەوە. بەپێچەوانەوه ئەوانەیکە لە ڕێگه‌ی جۆراوجۆرەوە چاوەڕوانی هەڵبژێردرانی کلینتۆن بوون بە ده‌سته‌واژه‌ی وەک ” شۆک”، ” دابه‌زینی بایه‌خه ئینسانییەکان لە کۆمەڵگای ئامریکا” و …. ئه‌مانه، تڕامپیان تەفسیر کرد. لەم نێوانەدا ڕەنگە بارودۆخی وەزیری دەرەوەی ئاڵمان کە تڕامپی به “مەوعیزەگەرێكی ڕاسیست” ناونابوو، لە هەمووان خراپترە. بێگومان تڕامپ زەقترین کەسایەتیی ڕاسیست، دژه ژن و دژ به کەمایه‌تییه‌كان ئامریکایە. بەڵام ڕەقیبەکەی، نوێنەری ناوەندە داراییه‌كان، کارگوزاری باڵی شەڕخوازی هەیئەت حاکمەی ئامریکا و یەکێک بووه لە دیارترین نوێنەرانی داموده‌زگای ده‌سه‌ڵاتداریی سیاسیی ئامریکا. نابێ ئه‌وه‌شمان لەبیر بچێتەوە کە دۆخی ماددیی بۆ سەرکەوتنی تڕامپ، ئه‌زقه‌زا هەر ئەم کارگێڕانه‌ی لێژنه‌ی ده‌سه‌ڵاتداری ئامریکا پێكیان هێناوە. ئەمانه هەر ئەوانەن کە لە جەریانی قەیرانی داراییدا بە میلیارد دۆلاریان داوه بە بانک و دامەزراوە پیشەسازییەکان و کەمترین ئاوڕیشیان لە به‌میلیۆن ئینسان نه‌داوه‌ته‌وه کە لەژێر کاریگەریی ئەم قەیرانەدا بوون و نەبوونی خۆیان لەدەستداوە. سەد هەڵبەتە تڕامپ لەڕێگه‌ی ئێمپڕاتۆرییە داراییه‌كه‌یه‌وه، هیچ ڕێگه‌یەکی بۆ ڕزگاربوونی ئەم پەراوێزخراونە نابێت، بەڵام تڕامپ و هەموو ڕاسیستە هاوشێوه‌كانی، بە پشت بەستن بە تەوەهۆماتی ئەم خەڵکە پەڕاوێزخراوە، بەرەو بەدەستەوەگرتنی دەسەڵات به‌ڕێوه‌ن.\nله‌سه‌ر به‌ستێنی سەرکەوتنی تڕامپ، دەورێکی دیكه لە ڕقابەت لە نێوان باڵەكانی حکومەت لە ئێران شکڵی گرت. تڕامپ لەجەریانی تەبلیغاتی هەڵبژاردندا وتبووی کە “تەوافوقی هەستەیی لەگەڵ ئێران” دەدڕێنێ و ئەمەش بووه هۆکارێکی دیكه بۆ کێشەی باڵە حکومەتییەکان. هەڵبەت دەبێ لەنێوان ئیددیعاکانی تڕامپ لە کاتی خەباتی هەڵبژاردن و دەورەی سەرۆک کۆماریدا جیاوازی دابنێین. لەوێوە کە میکانیزمەکانی سیاسەتگوزاریی لە پارتی کۆماریخوازدا نیهادینە کراون، تڕامپیش لە هەمان چوارچێوەدا بەرژەوەندییەکانی هەیئەت حاکمەی ئامریکا نوینەرایەتیی دەکات. بەرخورد له‌گه‌ڵ بەرجامیش لەم قاعیدەیە بەدەر نییە.\nخانمی مۆگرینی نوێنەری یەکێتیی ئۆرووپا لە موزاكراتی هەستەییدا لە لێدوانێكیدا بۆ كه‌ناڵی “سی ئێن ئێن” وتی كه تەوافۆقی هەستەیی لەگەڵ ئێران، تەوافوقێکی دوو لایەنەی نێوان ئامریکا و ئێران نییە. ئەم ته‌وافوقە چەند لایەنەیە کە لە ڕێگه‌ی وتووێژەوە دەستەبەر بووە و خودی منیش شەخسەن مەسئولییەتی ڕاستەوخۆم تێیدا هەیە و هەرئێستا سەرۆکی کۆمیسیۆنێکم کە بەسەر ئیجراکرانیدا خەریکی چاودێریی ئەو تەوافوقەیە هه‌تا لە لایەن گشت لایەنەکانەوە زەمانەت بکرێت. ئەم تەوافۆقە لە لایەن شوڕای ئەمنییەتی ڕێكخراوی نه‌ته‌وه‌یه‌كگرتووه‌كانه‌وه بڕیاری لەسەر دراوه.” هاوکات به‌ڕێوه‌به‌ری گشتیی ڕێكخراوی نه‌ته‌وه‌یه‌كگرتووه‌كانیش ڕایگەیاند کە “بابەتی هەستەیی مەوزوعێکە کە پێنج ئەندامی هه‌میشه‌یی شوڕای ئەمنییەت لەسەری تەوافوقیان کردووە و لە لایەن شوڕای ئەمنییەتیشەوە پشتیوانیی لێکراوە.”\nهەڵبەت تڕامپ دەتوانێ ئەو تەحریمانەی کە دەوڵەتی ئامریکا لەپێوەند لەگەڵ چالاکییه تیرۆریستییه‌كانی “کۆماری ئیسلامیی یان تاقیكردنه‌وه‌ی موشەکی دوورمه‌ودا ڕایگەیاندووە، تووندتر بکات. لەگەڵ گشت ئەمانەدا نابێ ئه‌وه‌شمان لەبیر بچێت کە هەم ڕۆژئاوا و بەتایبەت ئامریکا و هەم کۆماری ئیسلامیش پێویستیان بەم تەوافوقنامەیە هەبوو. کۆماری ئیسلامیی لە بەرجامدا ڕێگه‌چارەی سەروساماندان بە قەیرانە ئابوورییەکەی دەدیت. لەگەڵ ئەم فاکتۆڕانەدا ” ئیددیعای دڕاندنی كوته کاغەزی بەرجام” لە لایەن تڕامپەوە دەبێ لە هەمان چوارچێوەی تەبلیغاتی هەڵبژاردندا لێك بدرێته‌وه. بەم حاڵەشه‌وە نابێت گومانێك له‌وه‌دا مابێت کە کۆماریخوازانی ئامریکا سیاسەتێکی سەختگیرانەتر لەهه‌مبه‌ر ڕژیمی کۆماری ئیسلامیدا دەگرنە پێش.\nدەزانین کە موزاكره له‌سه‌ر پڕۆژەی هەستەیی ئێران لە دەورەی ئەحمەدی نه‌ژاددا و بە ئیبتیکاری سپای پاسداران لە عه‌ممان دەستی پێکرد. به‌ڵام هەڵبژاردنی ڕوحانیی، له‌ڕاستیدا ئاڕایشی سیاسیی ڕژیمی ئیسلامیی بوو بۆ ڕێككه‌وتن لەگەڵ ئامریکا و بەرەپێشچوونی موزاكراته هەستەییەکان . ئاشکرایە کە باڵی ئۆسوولگەرای توندڕەو، ئیجرای بەرجام و ئاساییکردنەوەی موناسبات و پێوه‌ندییه‌كان لەگەڵ ڕۆژئاوا هاوتەریب لەگەڵ بەرژەوەندییەکانیدا نابینێ. لە هەمانحاڵدا نابێ لەبیرمان بچێتەوە کە یەکێک لە کۆسپە سەرەکییەکانی سەرڕێگه‌ی ڕاکێشانی سەرمایەگوزاریی دەرەکیی، ئەو مەحدودییەتانەیە کە پێكهاته‌ی نیزامی سیاسیی حاکم درووستی کردووە. بەبێ لاچوونی ئەم کۆسپانە سەرمایە نێو نەتەوەییەکان نایەنە ئێرانەوە. لەم ڕوانگەیەوە جەوهەری سەرەکیی ڕقابەت و کێشەی باڵەکان ڕێك لەسەر چۆنایەتیی لاچوونی ئەم بەربەستە سیاسییانەیە. کەوایە دەبێ کێشەکانی باندی ڕەقیب دوای سەرکەوتنی تڕامپ بۆسەر دەوڵەتی ڕوحانی و ئیسلاحخوازان لەم چوارچێوەیه‌دا ببیندرێت.\nحەدادی عادڵ كه نوێنەری ئەدواریی مەجلیسی ڕژیم و یه‌كێكه له سیما چالاكه‌كانی باڵی ئوسولگه‌را، دەڵێ:” بەڵام ئەگەر واقعەن ” تڕامپ” ئەو قسانەی کە کردوونی بهەوێ بەکردەوەیان دەربێنێ، زۆر شت تێک دەچیت”. ناوبراو لە درێژەدا وێڕای ئاماژە بە تەوافوقاتی “بەرجام” دەڵێ:” ڕەنگە زۆریش خراپ نەبێت كه زۆر شت بشێوێت، چونكه لەو سامانەی کە داویە خێرێکمان پێ نەگەیشتووە، ڕەنگە لە بێ سامانیدا خێرێک هەبێت”. حوسێن شەریعەتمەداری لە بابه‌تێكیدا كه لە ڕۆژنامەی “کەیهان”دا چاپ كراوه، نووسیویه‌تی: “دەربڕینی نیگەرانیی نزیک لە وەحشەتی مۆددەعییانی ئیسلاحات لە هەڵبژێردرانی تڕامپ ئەگەر سەرچاوەگرتوو لە نەزانیی سیاسییه‌وه نەبێت، کە ئه‌مه‌ش ڕێی تێناچێت، تەنها ووشه‌یه‌ك کە شیاوی بێ، وەحشەتێکی ده‌ستكرد و ساخته‌چییانه‌یه. بەڵام لەبەرچی؟ پەرە بەم شێوەیە لە وەحشەت دەدرێت و بە چ ئامانجێک، ئەگەر بەرجام بە وتەی سەرۆک کۆمار، سەد تەحریمی لابردووە، با لانیکەم ئاماژە بە یەکێک لەو تەحریمە لابراوانە بکات. ئەگەر ده‌ڵێ كه وانییە، ئه‌ی ئاغایان ساڵحی و زەریف و عەراقچی بۆچی له‌سه‌ر ئه‌وه جەخت دەکەنەوە کە تەحریمەکان تەنها لەسەر کاغەز هەڵگیراون. کەواتە چ دەستکەوتێک گەورەتر و باڵاتره لەوەیه كه تڕامپ ئەم سەنەدە نەك هه‌ر به “بێ خاسییه‌ت”ه، بەڵکوو به پڕ لە خەسارەته بدڕینێ، با له‌سایه‌وه میللەتی ئێرانیش لە نه‌گبه‌تییه‌كانی ڕزگاریان بێت.”\nلەبەرانبەر ئەم قسانەی ئۆسولگەرایاندا، “عارف” سەرۆکی فڕاکسیۆنی ” ئومید” لە مەجلیسی ڕژیم ئاوی پاکی بەدەستی ڕەقیبەکانیدا کرد و بەئاماژە بە هەڵوێست گرتنەکانی تڕامپ له‌سه‌ر بەرجام وتی كه: ”ئەم قسانە تەبلیغات و جەفەنگن و کاتێک ئەم کەسە ڕەسمەن بێتەسەر کار ناچارە ساز و کاره نێونەتەوەییه‌كانیش قەبوڵ بکات. دەوڵەت بە هەمان مەسیردا دەڕوات کە بەرژەوەندییەکانی تێدا لەبەرچاو گیراوە، بۆ ئه‌وه‌یكه بتوانین مافەکانمان بەتەواویی دەستەبەر بکەین.\nئاشکرایە کە هێرشی باندی ڕەقیب بۆسەر ڕوحانی و ئیسلاحخوازان هەرچی لە کاتی هەڵبژاردنی سەرۆك کۆماریی نزیکتر دەبینەوە، توندتر دەبێت. لە بەرانبەردا باندی ڕوحانی و ئیسلاحخوازانیش هیچ دەرفەتێک بۆ هیرشکردن لەکیس نادەن. بەم حاڵەوە هیچکام لە باڵەکان نیازی سڕینه‌وه‌ی ئێجگاریی ئەویتریانی لە به‌رنامه‌دا نییە. هیچکام لە باڵەکان نایهەوێ به‌ئیستلاح تیغی جەڕراحیی لەسەر جەستەی نیزامه ئیسلامییه‌كه‌یان بده‌ن. هەرتك باڵەکە لەسەر به‌ستێنی ئەمجۆرە کێشمەکێشانە لە هەوڵدان کە بە هەر فرت و فێڵێك بووە، جەماوەرێکی زیاتر بکێشنە پای سندووقەکانی دەنگدان. ئامانجی سەرەکیی سپای پاسدارانی ڕژیم لە موهەندێسی کردنی هەڵبژاردن هه‌ر ئەمه‌یە و ئێمه‌ش دەبێ ئەم ئامانجەش بکه‌ینه نیشانە.\nهەر چەشنە گومانێک بەم شەڕ و ململانێیانه بە هەر ئەنگیزەیەکەوە بێت، بۆ داخوازییە گشتییەکانی خەڵک و بەتایبەت ویست و داواکاریی چینی کرێکار وێرانگەرە. کێشەی باڵە حکومەتییەکان هیچ پێوەندییه‌کی بە قازانج و بەرژەوەندی خەڵکەوە نییە. له‌و شوێنه‌ش كه كێشه‌كه بگاته سەرکوتی کرێکاران و بزووتنەوە کۆمەڵایەتیەکان، ئەم ڕقابەتانە ده‌نرێنه لاوه و کاڵ دەبنەوە. پێشكه‌شكردنی گه‌ڵاڵه‌ی گۆڕینی “یاسای کاری ئەحمەدی نه‌ژاد_ ڕوحانی”ش بۆ مەجلیس لە ماوه‌ی ئه‌م هەفتانەی دواییدا، كاری ئێمەی بۆ ئاماژەکردن بە باسكردنی نمووونه و هه‌ژماركردنی هۆكاره‌كانی، بێ نیاز کردووە. لەسه‌ر به‌ستێنی ئەم کێشه و ململانێیانه، وڵامی چینی کرێکار و بزووتنەوە ڕادیکاڵە کۆمەڵایەتییەکان، ناتوانێ شتێكی دیكه بێت، بێجگەلە پەرەدان بە خەبات بۆ پاشەکشەکردن بە ڕژیم نه‌بێ. هه‌ر بۆیه نە بازاڕگەرمیی بۆ هەڵبژاردن و نە کێشەی باندەکان، ئه‌مانه نابێ چینی کرێکار و جەماوەری خەڵک بکاتە ڕه‌شایی لەشکری یەکێک لەم باندانە.


پێشنیارێك له‌لایه‌ن سونه‌كان بۆ پڕكردنه‌وه‌ى شوێنى عادل عه‌بدولمه‌هدى ده‌كرێت\nپێشنیارێك له‌لایه‌ن سونه‌كان بۆ پڕكردنه‌وه‌ى شوێنى عادل عه‌بدولمه‌هدى ده‌كرێت گرنگ\nئه‌مڕۆ دوو شه‌ممه (2-12-2019) ئه‌ندامێكى ئه‌نجومه‌نى نوێنه‌رانى عێراق پێشنیاریكرد ، له شوێنى عادل عه‌بدولمه‌هدى كه‌سێكى جگه له پێكهاته‌ى شیعه‌كان بۆ پڕكردنه‌وه‌ى پۆستى سه‌رۆكوه‌زیران دیاریبكرێت ، چونكه له‌وه‌ته‌ى ساڵى 2003 شیعه‌كان ئه‌و پۆسته‌یان بۆ خۆیان قۆڕخكردووه .\nره‌عد دهلكى سه‌رۆكى كوتله‌ى هاوپه‌یمانى (هێزه عێراقییه‌كانه ) رایگه‌یاند :" یه‌كه‌م كێشه و به‌ربه‌ست ، به‌ستنه‌وه‌ى پۆستى سێ سه‌رۆكایه‌تییه‌كه بووه به پێكهاته‌یه‌كى دیاریكراو ، بۆیه ئه‌و لایه‌نانه‌ى ره‌تیده‌كه‌نه‌وه به پشك پشكانێ پۆسته‌كان یه‌كلایى بكرێنه‌وه و ئه‌و دروشمه‌یان به‌رزكردووه‌ته‌وه ، ئێستا ده‌بێت كه‌سێك له ده‌ره‌وه‌ى پێكهاته‌ى شیعه بۆ پۆستى نوێى سه‌رۆكوه‌زیرانى عێراقى كاندید بكه‌ن " .\nسه‌رۆكى كوتله‌ى هاوپه‌یمانى (هێزه عێراقییه‌كانه ) ووتیشى :" ئه‌م هه‌نگاوه په‌یامێكى راسته‌قینه‌یه بۆ ئه‌وه‌ى تائیفه‌گه‌رى تێبپه‌ڕێنین " ، ئاماژه‌ى بۆ ئه‌وه‌شكرد " پێشتر هاوپه‌یمانه‌ییه‌كه‌ى ئێمه ئه‌و كاره‌ى كرد ، كاتێك بۆ پۆستى وه‌زیرى به‌رگرى چه‌ند ناوێكى له هه‌موو پێكهاته‌كان پێشنیاركرد ، ئه‌مڕۆش ده‌مانه‌وێت ئه‌م كاره له به‌رامبه‌ر پۆستى سه‌رۆكوه‌زیرانى نوێى عێراق ئه‌نجامبدرێت " .\n26 کانوونی یه‌که‌م 2019\n/پێشنیارێك له‌لایه‌ن سونه‌كان بۆ پڕكردنه‌وه‌ى شوێنى عادل عه‌بدولمه‌هدى ده‌كرێت


کوردیپێدیا - پەیامی کۆسرەت رەسول عەلی لە ساڵیادی ئەنفالدا\n📝 پەیامی کۆسرەت رەسول عەلی لە ساڵیادی ئەنفالدا | پول: بەلگەنامە | زمانێ بابەتی: 🏳 کوردیی ناوەڕاست\nپەیامی کۆسرەت رەسول عەلی لە ساڵیادی ئەنفالدا\nکەسوکاری سەربەرزی ئەنفالکراوان\nلە 32 هەمین ساڵیادی ئەنفالدا، هەزاران دروود و سڵاو دەنێرم بۆ گیانی پاکی سەرجەم ئەنفالکراوان و شەهیدانی کوردستان و بەلێنیاندەدەینێ وەک هەمیشە لەسەر رێبازەکەیان و خەبات کردن لە پێناو مافەکانی گەلەکەمان بەردەوام دەبین.\n32 ساڵ پێش ئێستا، لەوکاتەی رژێمی بەعس لە لووتکەی هێز و دەسەڵاتیدا بوو، لەوکاتەی رژێمی بەعس و دارودەستە چەوسێنەرەکەی لەکوردستان خەریکی تەرحیل و تەبعیس و تەعریب بوون، لەوکاتەی ڕۆژانە لەناو شارەکان گەنجان و لاوانی کوردیان ڕاپێچی زیندانەکاندەکرد، سەرباری ئەشکەنجەو ئازارو لەسێدارەدان، کەچی خوێنڕێژی بەعس بەوە نەوەستاو لە پڕۆسەیەکێ ڕێکخراودا دەستی کردبەئەنفالکردنی کورد.\nڕژێمی بەعسی فاشیست بە 8 قۆناغی جیاواز لە ناوچە جیاجیاکانی کوردستان دەستی کرد بە ئەنفالکردنی کورد، لەم پڕۆسە دڕندانەیەداوێڕای وێرانکردنی 5000 هەزار گوندی کوردستان، 182 هەزار هاووڵاتی کورد لە کچان و ژنان، منداڵ و پیرو پەککەوتە، گەنجان و لاوانیخستە ژێر گۆڕە بەکۆمەڵەکان و زیندە بەچاڵی کرد، خەونی سەدام حسێن و ڕژێمی بەعس پاکتاوکردن و لەناوبردنی کورد بوو، ڕژێمی بەعسڕووخاو کورد لەناونەچوو.\nئەمڕۆ، دوای تێپەڕبوونی 32 ساڵ بەسەر ئەم پڕۆسە دڕندانەیە، کیانی هەرێمی کوردستان و حوکمڕانی کوردی ئەمانەتی خوێنی شەهیدان وئەنفالکراوانە لە ئەستۆی هەموومان، ئەرکە لەسەرمان بیپارێزین و بە وەفا بین بەرامبەر خوێنیان.\n32 ساڵ بەسەر ئەنفال تێپەڕ دەبێ و هێشتاش بەشی زۆری ڕووفاتی پیرۆزی ئەنفالکراوان لە بیابانەکان لەژێر گۆڕی بەکۆمەڵدان، پێویستەحکومەتی هەرێمی کوردستان و حکومەتی عیراقی هەنگاوی جدی بهاوێن بۆ دۆزینەوە و هەڵدانەوەی گۆڕە بەکۆمەڵەکان و هێنانەوەی ڕووفاتیپیرۆزی ئەنفالکراوان، پێویستیشە سەرجەم بکەرانی ئەم تاوانە نامرۆڤانەیە دادگایی بکرێن و بە سزای یاسایی خۆیان بگەن.\nهاوکات دەبێ هەوڵی جدی بدەین و هەنگاوی خێرا بنێین بە ئاراستەی ناساندنی ئەم پڕۆسەیە وەک جینۆساید دژ بە گەلی کورد لە ئاستینێودەوڵەتی و ئەرکی لەپێشینەی حکومەتی عێراقیشە قەرەبووی کەسوکاری سەربەرزی ئەنفالکراوان بکاتەوە.\nجارێکی تر سەری ڕێزو نەوازش بۆ ڕوفاتی پیرۆز و گۆڕی سەرجەم ئەنفالکراوان دادەنوێنم و دووپاتی دەکەمەوە کە دەبێ خزمەتکردنیکەسوکاری سەربەرزی شەهیدان و ئەنفالکراوان لە ئەولەویەتی کارەکانی حکومەت بێ.\n#یەکێتیی نیشتمانیی کوردستان | #14-04-2020 |\n➕ ئەڤ بابەتە ژ لایێ: (بەناز جۆڵا) ل: Apr 14 2020 3:27PM هاتیە تومارکرن\n✍ ئەڤ بابەتە بو دویماهیک جار ژ لایێ: (هاوڕێ باخەوان)ڤە: Apr 14 2020 3:28PM هاتیە ڕاست ڤەکرن\n👁 ئەڤ بابەتە 672 جار هاتیە دیتن


ANF | یەپەژە: جارێکیتر مزگێنی تێکشکاندنی هێزە پیلانگێڕەکان بە گەلی هەرێمەکە دەدەین\nیەپەژە: جارێکیتر مزگێنی تێکشکاندنی هێزە پیلانگێڕەکان بە گەلی هەرێمەکە دەدەین\nیەکینەکانی پاراستنی ژنان (پەیەژە) بە بۆنەی یەکەمین ساڵیادی هەنگاوی تێکشکاندنی داعش رایگەیاند، داگیرکەری دەوڵەتی تورکیش تێکدەشکێنن و پیلانگێڕی نوێیش پووچەڵدەنەوە.\nدووشه‌ممه, 23 Mar 2020, 18:01\nیەکینەکانی پاراستنی ژنان (پەیەژە) بە بۆنەی یەکەمین ساڵیادی هەنگاوی تێکشکاندنی داعش ڕاگەیەنراوێکی بڵاوکردەوە.\n"ئەمڕۆ ئێمە پێشوازی لە یەکەمین ساڵیادی سەرکەوتنی مێژوویی 'هەنگاوی تێکشکاندنی داعش' دەکەین. ئەم هەنگاوە مێژووییە لە ئەنجامی تێکۆشانی سەختی ٨ ساڵە و بە باجی زۆری کچ و کوڕانی ئەم وڵاتە سەرکەوتنی خۆی لە هەموو جیهان ڕاگەیاند. ئێمە لە کەسایەتی شەهیدان سلاڤا عەفرین، ژیندا تەل تەمر، ئارین میرکان، شەهیدانی ئینتەرناسیۆنالیست سیبەل بولوت، ئیڤانا هۆفمەن، دەستان تەموز، شەهیدانی بەرخۆدانی سەردەم، هەروەها شەهیدانی هەنگاوی دێرەزۆر شەهید بەرفین، ڕۆنیا، گوونەش و ئامارا عەفرین، یادی هەموو شەهیدانی بەرخۆدانی شەرەف بە خۆشەویستی و بەڕێزەوە دەکەینەوە.\nجەندین ساڵە مرۆڤایەتی شایەدی تاڵان، داگیرکەری و زوڵمی هێزە سەردەستەکانە. لە شەخسی چەتەکانی داعشدا هێزە دەسەڵاتدارەکان جارێکی تر زوڵمەکەیان لە جیهاندا بڵاوکردەوە. بە شێوەیەکی ئاشکرا و دڕندانە بە هەزاران مرۆڤیان کوشت و هەنگاو بە هەنگاو هێرشیان کردە سەر ئیرادەی مرۆڤەکان. لەو هێرشانەدا زیاتر ژنان ڕووبەڕووی هەڕەشە بوونەوە. ئەو ژنەی کە نوێنەرایەتی بەهای کلتوری، مێژوویی و مەعنەوی کۆمەڵگا دەکات رووبەڕووی دەستدرێژی و دڕندەییەکی زۆر بووەوە.\nژنی کورد کە خاوەن فەلسەفەی ڕێبەر ئاپۆ و خاوەن فیداکاری ژن بوو، ئیرادەکەی رادەستی ئەو هێزە چەتانە نەکرد. ئەو هەڵوێستەی ژنان، قەلغانێکی گەورەی لە دەوری گەلان دروست کرد و شۆڕشی ڕۆژئاوا لە منبج، تەنقا، رەقا و دێرەزۆر بۆ جەژنی هەموو گەلانی هەرێمەکە گۆڕا.\nگەنجانی عەرەب، چەرکەز، سوریان، تورکمان و کورد ئەم جارە لەژێر چەتری قەسەدەدا بەرگری خۆیان بەهێزتر کرد و بەیەکەوە و شان بە شانی یەکتری هەموو هەرێمەکانی خۆیان لەدەستی چەتەکان رزگار کرد. ئەو ئاگری شۆرشە جارێکیتر تۆڕەیی و بەرخۆدانی گەلانی لەدژی زوڵم و داگیرکەران پیشاندا.\nلە ٢٣ی ئازاردا بە پێشەنگایەتی یەپەژە فەرماندەیی هێزەکانی سوریای دیموکراتیک تێکشکاندنی خەلافەتی داعشی راگەیاند، بێگۆمان ئەو سەرکەوتنە بە یەکگرتنی گەلانی هەرێمەکە (عەرەب، کورد، ئاشووری، تورکمان و چەرکەز) بەدیهات. گەلانی هەرێمەکە بە پێکهێنانی یەکێتی خۆیان و بە بەهێزکردنی هیزێ پاراستنی خۆیان (قەسەدە) پیلانگێڕی و داگیرکاریان لەناوبرد کە چەندین ساڵ بوو لە هەرێمەکە هەبوو. ئەگەر یەکێتی گەلان نەبوایە، ئەگەر گەنجانی ئەم وڵاتە یەکیان نەگرتایە و بە بەهێزی بەرگیریان نەکردایە، دڕندەیی و زوڵمی داعش لەناو نەدەچوو. بەو شێوەیە سەرکەوتنی هەنگاوی تێکشکاندنی داعش لە ئەنجامی رەنج و تێکۆشان و یەکێتی هەموو گەلانی هەرێمەکە گەیشتە ئەنجام. بەم شێوەیە داعش وەک سمبوڵی دڕندەیی و زوڵم و یەپەژە و قەسەدەش وەک سمبوڵی ڕزگارکەری ژن و گەلان لە لاپەڕەکانی مێژوودا جێی خۆیان گرت.\nیەپەژە لەسەر بناغەی نەتەوەی دیموکراتیک، لە بەرەی بەرخۆداندا یەکێتی ژنانی دروست کرد. ئەو هەڵوێستە بە شەرەفە کاریگەری لەسەر هەموو گەلانی هەرێمەکە دروست کرد. ئیدی گەل خاوەنداری لە دەستکەوتەکانی شۆرش کرد و بەشداری لەناو ڕیزەکانی پاراستندا زیادی کرد. ئەوەش نیشانەی ڕۆڵی دیارکەری یەپەژەیە لە ناو قەسەدە دا. گەل و ژنانی باکوور و ڕۆژهەلاتی سوریا پشتیان بە یەکتر بەست و بە ئەزموونی قەسەدە و یەپەژە بۆ ئەوەی یەکێتی ئەخلاقی و سیاسی گەلی هەرێمەکە گەرەنتی بکرێت و خۆیان بپارێزن، ئەنجومەنی سەربازی خۆیان دروست کرد.\nداعش دەسەڵاتی سەر زەوی و فیزیکی خۆی لەدەستدا، بەڵام ئەوانەی داعشیان دروست کرد یان دەوڵەتی تورکی داگیرکەر و هێزە نێودەوڵەتیەکان، ئەمڕۆ جارێکیتر هێرش دەکەنە سەر دەستکەوتەکانی شۆڕش. بەم شێوەیە حسابمان لەگەڵ هێزە پیلانگێڕەکان و داگیرکەران کۆتایی نەهاتووە. دەوڵەتی داگیرکەری تورک بووە بە نوێنەری هێزە پیلانگێڕە نێودەوڵەتیەکان و هێرشی کردە سەر شاری بەرخۆدان عەفرین و هێرشەکانی تا ئەمڕۆش بەردەوامە. لە کاتێکدا کە پڕۆژەی ژیانی گەلانی هاوبەش و دیموکرات لە هەموو باکوور و ڕۆژهەڵاتی سوریا بڵاو دەبووەوە، هێزە داگیرکەرەکان ٩ی تشرینی یەکەمی ٢٠١٩ بە واتایەکی تر لە ساڵیادی پیلانگێڕی نێودەوڵەتی لەدژی ڕێبەری گەلان بەڕێز ئۆجالاندا، جارێکیتر هێرشی کردە سەر هەرێمەکە و شارەکانمان سەرێکانی و گرێ سپییان داگیر کرد. بە ڕێبازە دڕندانە و نائەخلاقی خەڵکیان شەهید کرد. لە کەسایەتی هاوڕێ هەڤرین خەلەفدا هێرشان کردە سەر کەسایەتی ژنی ئازاد و بەو هێرشە جارێکیتر هەوڵیاندا چاوی گەلانی هەرێمەکە بترسینن. هەوڵیاندا یەکبوونی ژن و گەلان هەڵبوەشێنن بۆ ئەوەی عەقلیەتی داگیرکەری و دەستدرێژکاری خۆیان بسەپێنن و خاکی زێڕینی هەرێمەکە داگیر بکەن. بەڵام گەلی هەرێمەکە پیلانگێڕیەکەی قبوڵ نەکرد و بە شێوەیەکی بەهێز ناڕەزاییان لە بەرانبەر داگیرکەری دەربڕی.\nتا ئەمڕۆشمان لەبەرانبەر داگیرکەری هەنگاوی بەرخۆدانی شەرەفمان بەردەوامە. بۆ ئەوەی کۆتایی بە داگیرکەری دەوڵەتی تورک بهێنین و پیلانگێڕی پووچەڵبکەینەوە، پێویستە گەلی هەرێمەکە یەکێتی خۆی بەهێزتر بکات و بە شێوەیەکی ڕێکخراوەیی لەدژی هەر شێوەیەکی هێرش و داگیرکەری بووەستێنەوە. ئێمە وەک یەپەژە بەڵێن بە هەموو ژنان و گەلانی هەرێمەکە دەدەین، هیوا و بڕوای ئەوان بە تێکۆشان بەرزتر دەکەین و جارێکیتر مزگێنی تێکشکاندنی هێزە پیلانگێڕەکان بە گەلی هەرێمەکە دەدەین."


خۆپـیشاندانی ناڕه‌زایی له شاری سلێمانی و چه‌ند ناوچه‌یه‌کی ده‌وروبه‌ری سـازده‌کرێن\nبەهۆی نەبوونی خزمەتگوزاری و كەمی ئاو و كارەبا و كەمی بەنزین و چەندان داواكاری ترەوە، بەشێک لە هاوڵاتیان لە سەرای ئازادی سلێمانی كۆبوونەوە، ئه‌مه جگە لەوەی له چەند قەزا و ناحیەیەكی سلێمانیش ئه‌مڕۆ دووشه‌ممه خۆپیشاندانی هاوڵاتیانی تێدا ئەنجامدرا، بەڵام بەهۆی نەبوونی مۆڵەتی ئەنجامدانی خۆپیشاندانەوە، خۆپیشاندانەكەی سلێمانی بڵاوەی پێكرا.\nڕزگار یەكێک لەو كەسانەی بەنیازی ئەنجامدانی خۆپیشاندان بوو لە سلێمانی بە دەنگی ئەمه‌ریكای ڕاگەیاند، داوای مۆڵەتیان كردووە بۆ ئەنجامدانی خۆپیشاندان، بەڵام لەلایەن قایمقامی سلێمانی و لیژنەی ئەمنی سلێمانیەوە داواكەیان ڕەتكراوەتەوە.\nلە بەرامبەردا بەختیار عەبدولڕەحمان قایمقامی سلێمانی و لە هەمان كاتدا سەرۆكی لیژنەی ئەمنی پارێزگای سلێمانی بە دەنگی ئەمه‌ریكای ڕاگەیاند، داوای مۆڵەتی ئەنجامدانی خۆپیشاندانیان ڕەتنەكردۆتەوە بەڵكو داوایان كردبوو كە شوێنی خۆپیشاندانەكە لە ناوەندی شار نەبێت لەبەر بارودۆخی ئەمنی.\nئەو خۆپیشاندەرە ئەوەشی وت لەلایەن هێزە ئەمنیەكانەوە چەند كەسێكیان لێدەستگیركراوە.\nبەڵام قایمقامی سلێمانی دەڵێت"كەسمان دەستگیرنەكردووە و ئەو كەسانەمان برد بۆ لای پاركی ئازادی و وتمان ئەمە شوێنی خۆپیشاندانە."\nجگە لە سلێمانی لە خورماڵ، كفری، هەڵەبجە، دەربەندیخان، دووكان، حاجیاوا خۆپیشاندان ئەنجامدرا.\nبەرزان حوسێن یەكێک لە خۆپیشاندەرانی حاجیاوا بە دەنگی ئەمه‌ریكای ڕاگەیاند، بەهۆی نەبوونی كارەبا و ئاو و خزمەتگوزاری و چەند داواكاریەكی تر خۆپیشاندانیان ئەنجامداوە، بەڵام لەلایەن دامودەزگا ئەمنیەكانەوە هێرشكراوەتە سەر خۆپیشاندەران و لێیان دراوە"\nلای خۆشیەوە ئەزوەر جەعفەر بابەكر بەڕێوەبەری ناحیەی حاجیاوا بە دەنگی ئەمه‌ریكای ڕاگەیاند"هیچ توندوتیژییەک لە بەرامبەر خۆپیشاندەران ئەنجامنەدراوە ئەو خۆپیشاندەرانە نە نوێنەریان هەبووە وە نە داواكاریـیەكی دیاریكراو."\nدکتۆر هەڤاڵ ئەبوبەكر سەرۆكی ئەنجومەنی پارێزگای سلێمانیش باس لە هۆكارەكانی كەمبوونەوەی خزمەتگوزاری بۆ دەنگی ئەمه‌ریكا دەكات و دەیگێڕێته‌وه بۆ قەیرانی دارایی و شەڕی داعش و ژمارەی زۆری ئاوارەكان لە پارێزگای سلێمانی.\nلە مانگی ڕابردووەوە ژمارەی كاتژمێرەكانی پێدانی كارەبای نیشتمانی و خشتەی پێدانی ئاو كەمی كردووە بە جۆرێک وەزارەتی كارەبای حكومەتی هەرێم ڕایگەیاند بۆ مانگی هه‌شت 16 كاتژمێر كارەبای نیشتمانی دەدرێتە هاوڵاتیان كە ڕەنگە ئەو ڕێژەیەش كەمبكرێتەوە بەهۆی بوونی لۆد لەسەر وێستگەكانی دابەشكردنی كارەبا، هەروەها خشتەی پێدانی ئاو لە ڕۆژ نا ڕۆژێكەوە بۆتە 3 ڕۆژ جارێک بۆ هەر گەڕەک و ناوچەكی سلێمانی جگە لە بەردەمی قەیرانی بەنزین و گرانی نرخەكەی و خراپی كواڵیتی.\nڕاپـۆرتی ژیار محه‌مه‌د


ئێرن فیلیپس ، یاریزانی تۆپی سەبەتەی ژنانی ئوسترالیایە. لە ساڵی ٢٠٠٢ دەستی بەیاری پیشەی خۆی کرد یاری لەگەڵ یانەی دالاس لە خولی باسکەی ژنان ژمارە ٣١ ی دەپۆشی. ئەو نوێنەرایەتی تیمی نەتەوەیی وڵاتەکەی کرد لەئۆڵمپیکی هاوینەی ٢٠٠٨ لە چین بەشداری کرد.یەکەم جار لە جامی جیهانی تۆپی سەبەتەی ژنان ٢٠٠٦ لەگەڵ تیمەکەی نازناوەکەیان بردەوە. ئەو لە ساڵی ٢٠٠٦ دا بۆ سەنی کۆنێکتیکەت یاری کردووە، دواتر لە وەرزی ٢٠٠٨-٢٠٠٩ دا یاری بۆ کانێکتیکەت سەن کردووە، پاشان لە ساڵی ٢٠١١ تا ٢٠١٣ بۆ ئیندیانا فایفەر یاری کردووە، دواتر لە ساڵی ٢٠١٤ بۆ فۆنێکس مێرکوری یاری کردووە، دواتر لە ساڵی ٢٠١٥ بۆ سپارکس لە لۆس ئەنجلس یاری کر ...\nکاترین ئێلیز بلانشێت ناسراو بە کێیت بلانشێت خانمەکتەری سینەما و شانۆی ئوسترالیە. ئەو بە درێژایی تەمەنی ھونەری دا توانی سەرنجی زۆرێک لە ڕەخنەگران بۆلای خۆی ڕاکێشێ و ھەروەھا خەڵاتگەلێکی زۆر بباتەوە لەوانە: دوو جار خەڵاتی ئۆسکار، سێ جار خەڵاتی ئەنجوومەنی ئەکتەرانی فیلم، سێ جار گۆڵدن گڵۆب و ھەروەھا سێ جار خەڵاتی خەڵاتەکانی فیلمی ئەکادیمیای بریتانی. کەیت لە ساڵی ١٩٩٦، لە کورتە فیلمێک بەناوی پارکلاندز Parklands دەرکەوت. لە ساڵی دواتر، واتە لە ساڵی ١٩٩٧ لە یەکەم فیلمی درێژدا بەناوی ڕێگای بەھەشت دەرکەوت. دواتر بە نواندنی لە فیلمی ئێلیزابێت و ڕۆڵگێرانی ئێلیزابێتی یەکەم توانی ئاوازەی جیھانی بەدەست ب ...\nڕوپرت مرداک میلیاردێر و خاوەن میدیای ئەمریکی بە ڕەگەز ئوسترالییە کە ساڵی ١٩٧٩ کۆمپانیای جیھانی "کۆمپانیای ھەواڵ" ی دامەزراند. ئەم کۆمپانیایە لە ئێستادا پشکی ھەیە لە خزمەتگوزارییەکانی فیلم و تەلەڤیزیۆن و ئینتەرنێت و وەرزش و ڕۆژنامە و چەندین بواری دیکە. ڕوپرت خاوەنی ١٧٫٨ میلیارد دۆلاری ئەمریکییە و ئەم کۆمپانیایەی لە ئێستادا خاوەندارێتی ژمارەیەکی زۆر میدیای جیھانی دەکات وەک فۆکس نیوز کە پڕبینەرترین کەناڵی تەلەڤیزیۆنی ئەمریکایە و تایمز ئەڤ لەندەن و واڵ ستریت جۆرنڵ و زە سەنی بەریتانی و ڕێژەی ٧٠٪ی میدیای خوێنراو لە ئوسترالیا.\nشێرلۆک زنجیرەیەکی تەلەڤیزیۆنیی بەڕیتانییە و لە جۆری تاوان و درامایە و وێنەیەکی ئێستا بۆ کارەکانی لێکۆڵەر شێرلۆک ھۆڵمزی ئارتەر کۆنان دۆیڵ پیشان دەدات، زنجیرەکە لەلایەن ستیڤن مۆفات و مارک گاتسەوە دروستکراوە و لە پاڵەوانێتی بێنێدیکت کەمبەرباچ و مارتن فریمنە بە ڕۆڵەکانی شێرلۆک ھۆڵمز و دکتۆر واتسن. ١٣ ئەڵقە لە زنجیرەکە بەرھەمھێنراوە و سێیەکی سەرەتا لە ساڵی ٢٠١٠ پەخش کرا، وەرزی دووەمی زنجیرەکە لە ساڵی ٢٠١٢ پەخش کرا، و وەرزی سێیەمی زنجیرەکە لە کانوونی دووەمی ٢٠١٤ دا بەدوایدا ھات. ھەروەھا بەرھەمھێنەری جێبەجێکار ستیڤن مۆفات ھەستا بە ئەستۆگرتنی بەرھەمھێنانی وەرزی چوارەم کە لە ساڵی ٢٠١٧ دا پەخشکرا. ز ...\nجولیان ئەسانژ لەدایکبووی ٣ی تەممووزی ١٩٧١ لە تاونزڤیل، کوینزلەند. پڕۆگرامسازی کۆمپیوتەری ئوسترالی، ڕۆژنامەنووس و سەرنووسەری دەزگای ویکیلیکسە کە لە ساڵی ٢٠٠٦دا دامەزرا. بەھۆی ماڵپەڕی ویکیلیکسەوە چەندین جار تووشی کێشە دەبێتەوە بەتایبەتی لەلایەن حکوومەتی ئەمریکاوە. ھەروەھا لە ساڵی ٢٠١٠ بە مەبەستی گەیاندنی بەڵگەنەماکانی ئەمریکا دەچێتە سوێد و لەوێ دوو کەیسی جیاوازی تۆمەتی دەستدرێژیی سێکسی بۆ سەر دووژن دەخرێتە پاڵی و چەندجارێک دادگایی دەکرێت و دواتر حکوومەتی ئیکوادۆر لە کونسوڵخانەکەی خۆی لە لەندەن پەناگەی دەدات. لە ڕۆژی ١١ی نیسانی ٢٠١٩، ئەسانژ لەلایەن پۆلیسی لەندەنەوە دەستگیردەکرێت ئەمەش لەدوای ...


2018-05-22 [10:32 AM]\nبە فەرمانی فەرماندەی ئۆپەراسیۆنی دیالە، بەڕێوەبەری شارۆچكەی گوڵاڵە بەتۆمەتی رووخاندنی گەڕەكی كرووییەكانی گوڵاڵە کە عەرەبی سوننەن دەستبەسەر کرا.\nعەبدولرەحمان یەعقووب، كوڕی بەڕێوەبەری شارۆچكەی گوڵاڵە رایگەیاند "كرووییەكانی گوڵاڵە بەتۆمەتی رووخاندنی دەیان ماڵیان سكاڵایان لەسەر باوکم تۆماركردووە، بەڵام هەموو ئاگادارین كە ئەو خانووانە لەكاتی شەڕدا رووخان و هیچ پەیوەندییان بە بەڕێوەبەری شارۆچكەی گوڵاڵەوە نییە".\nیەعقووب یوسف لە ساڵی 2015ـەوە بەڕێوەبەری شارۆچكەی گوڵاڵەیە. عەبدولرەحمانی کوڕی هەروەها دەڵێ "ئەمڕۆ داواكاری گشتیی دیالە دەوامی نەكردووە، بڕیارە سبەی كارەكەی یەكلاببێتەوە و باوکم ئازادبكرێت، چونكە ئەو بەپێی خۆی چووەتە دیالە، كەسێكیش لەخۆی دڵنیانەبێیت، ناڕواتە بەردەم دادگا".\nهەر لەمبارەیەوە كەریم عەلی، جێگری پارێزگاری دیالە رایگەیاند "ئێمە هەوڵێكی یاسایی دەدەین بۆ ئازادكرنی بەڕێوەبەری شارۆچكەی گوڵاڵە، چونكە ئاگادارین لە شەڕدا دەست لەهیچ ناپارێزرێت، بەڕێوەبەری ناحیەش كاری نایاسایی نەكردووە، چونكە بەهۆی تۆپبارانەوە خانووی كرووییەكان لەناوچوون، بەهۆی ئەوەی داعش بۆ ماوەی شەش مانگ شەڕی پێشمەرگەی كرد لەو جێگایە و بەردەوام تۆپباران دەكران".


په‌رداخێك ژه‌هری سپی - قەڵەم\nمه‌دلوله فه‌لسه‌فیه‌کانی سۆسیۆ-پۆله‌تیك له رۆمانی (په‌رداخێك ژه‌هری سپی)\nمن له‌و جۆره خوێنه‌رانه‌م که‌س نه‌خشه‌ی هه‌ڵبژاردنی ناونیشان و په‌ڕتووکه‌کانم بۆ هه‌ڵنابژێرێت، کاتێك سه‌ر ده‌که‌م به کتێبخانه‌یه‌کدا زیاتر له دووی ئه‌و ناونیشانه ده‌گه‌ڕێم که‌متر میدیاکان لێیان ده‌دوێن، نووسه‌ره‌کانیان ره‌نگه ناسراو نه‌بن، ناوه‌ڕۆکه‌کانیش ره‌نگه سه‌یرو ده‌گمه‌ن بن، یه‌کێك له‌و رۆمانه کورتانه‌ی پێش ماوه‌یه‌کی باش له سوچێکی کتێبخانه‌یه‌کدا بازی چاوه‌کانم له‌سه‌ری نیشته‌وه‌و بڕیاری هه‌ڵبژاردن و خوێندنه‌وه‌یمدا بریتی بوو له رۆمانی (په‌رداخێك ژه‌هری سپی)- ساڵی چاپ 2010، نووسه‌ر/ره‌ند محه‌مه‌د، چاپخانه‌ی په‌یڤ. پاش چه‌ند جارێك خوێندنه‌وه گه‌شتمه ئه‌و تێگه‌شتنه‌ی که رۆمانێکه پێویستی به هه‌ڵوێسته له‌سه‌رکردن هه‌یه، چونکه له رووی فۆرمو بابه‌ته‌وه زۆر شتی تازه‌ی له خۆ گرتووه، ئه‌وه‌نده‌ی ده‌رفه‌تم بێت له‌م نووسینه‌دا ده‌مه‌وێت بۆچوون و تێگه‌شتنه‌کانم له‌گه‌ڵ ئێوه‌ی خوێنه‌رانی ئازیز به‌شدار پێ بکه‌م، جا نازانم ئایا ئێوه‌ش هه‌ر به‌م چاو و تێگه‌شتنه‌ی من ئه‌و په‌ڕتووکه‌تان خوێندووه‌ته‌وه یان جیاوازتر؟\nله پێنج به‌شدا رۆمانه‌که دابه‌ش بووه هه‌ر وه‌ك نووسه‌ره‌که‌ی له‌سه‌ره‌تادا ئاماژه‌ی پێداوه، ده‌چێته قاڵبی فیکشن و فه‌نتازیاوه، زۆر بابه‌تی جیاواز له دوتوێیدا ده‌خوێنرێته‌وه، به تایبه‌تی سۆسیۆلۆجی و پۆله‌تیکی شوێنکاتی مرۆڤگه‌لێك، که که‌م تا زۆر هه‌ر یه‌ك له ئێمه کاراکته‌ری خۆی له دووتوێی چه‌ند لاپه‌ڕه‌یه‌کیدا ده‌بینێته‌وه، بۆیه من به پێویستی ده‌زانم خوێنه‌ران ئه‌م رۆمانه‌و رۆما‌نی هاوشێوه‌ی ئه‌مه بخوێننه‌وه، وێرای ئه‌وه‌ی سه‌رچاوه‌ی ئیلهامی نووسه‌رانه هه‌رواش وانه‌گه‌لێلی جۆراوجۆری لێوه فێر ده‌بین. ره‌نگه وه‌ك نووسه‌ر گوته‌نی ئیلهامی چه‌ند خه‌ونێکی ناخۆش سه‌ره‌تای بیرۆکه‌ی ئه‌م ته‌رزو ژانره ئه‌ده‌بیه بێت که به‌زمانێکی قوڵی ویژدانی کاریگه‌ر نووسراوه‌ته‌وه، کۆڵنه‌دان له پێناوی ژیانداو به مرۆڤبوون و هه‌وڵدان بۆ پێگه‌شتنی ئازادی راسته‌قینه له ته‌وه‌ره‌ی سه‌ره‌کی رۆمانه‌که‌دا حزوریان هه‌یه، باس له ونبوونی تاکی مه‌عنه‌وی ده‌کات له زه‌مه‌ن و شوێنه جیاوازه‌کانداو له کۆتاییشدا پاڵه‌وانێکی رۆمانه‌که ته‌نانه‌ت هه‌ر ئه‌و دروشمه به ده‌م خه‌وه‌وه ده‌ڵێته‌وه که له سه‌ره‌تای مێردمناڵی و رۆمانه‌که‌دا ده‌ستی پێده‌کات:\nئێمه‌ین چینی چه‌وساوه .... چه‌کوشه‌که‌ی ده‌ستی کاوه\nستایڵ و فۆرم\nوێڕای ئه‌وه‌ی سێ ده‌نگی جیاواز له ناو رۆمانه‌کدا ده‌بیسترێت( که‌سی دووه‌می تاک، که‌سی یه‌که‌می تاك، مه‌نه‌لۆژی ناوه‌کی)، به‌ڵام هه‌ستێکی به‌هێزم بۆ دروست بوو به‌وه‌ی شێوازێکی ده‌گمه‌نی ته‌کنکی (فلاش باك) له‌و رۆمانه‌دا به‌کارهاتووه، ته‌نانه‌ت خوێنه‌ر گه‌ر زۆر وریا نه‌بێت ئه‌وا زه‌مه‌نه‌کانی لێ تێك ده‌چێت، چونکه بازدانێکی سه‌یرو تێکه‌ڵکردنێکی هونه‌ری ناوازه‌ی تیا ده‌بینرێت له شوێن و کات و رووداوه‌کاندا، نه‌ک له به‌شێکه‌وه بۆ به‌شێکی تر، به‌ڵکو له ناو هه‌ر به‌شێك له به‌شه‌کانی ئه‌و رۆمانه‌دا، ئه‌مه‌ش شێوازێکی ده‌گمه‌نه که هه‌ندێك له رۆماننووسه به‌ناوبانگه جیهانیه‌کان په‌یڕه‌وی لێده‌که‌ن، ئه‌م شێوازه هه‌ندێكجار سه‌ر له خوێنه‌رانێك تێك ده‌دات گه‌ر به ساده‌یی ده‌ستبده‌نه خوێندنه‌وه‌ی ئه‌م رۆمانه‌و ره‌نگه له کۆتایشدا بڵێن زۆر لێی حاڵی نه‌بووین، ته‌نانه‌ت جارانێك یاده‌وه‌ریه‌کان حزوریان ده‌بێت و تێکه‌ڵی ئان وساتی رووداوه‌کان و گرێی به‌سه‌رهاته‌کان ده‌بن، به‌ستنه‌وه‌ی دوێنێ به سبه‌ینێوه بۆ خویندنه‌وه‌ی واقیعی ئه‌مڕۆی ڕووداوه‌کان له سه‌رتاپای رۆمانه‌کدا ئاماده‌گی هه‌یه.\nله دووتۆێی لاپه‌ره‌کانی ئه‌و رۆمانه‌دا پێم باشبو، هه‌ندێك له‌و مه‌دلوله مانابه‌خشانه لێره‌دا بنووسمه‌وه، که ده‌کرێت له ژیانی رۆژانه‌دا( ئیست)ێکیان له‌سه‌ر بکه‌ین و به‌کاریان بێنین بۆ مامه‌ڵه‌کردن له‌گه‌ڵ ده‌سته‌واژه جۆراوجۆره‌کانی ژیانمان و تێگه‌شتنی فراوانتر بۆ سۆسیۆپۆله‌تیکی ناوچه‌که‌مان:\n* تێکدان ئاسانه و به زۆر که‌س ده‌کرێت به‌ڵام بنیاتنان ئاسته‌مه‌و به هه‌موو که‌س ناکرێت. ل7\n* مرۆڤ گه‌ر له ئه‌زموونه‌وه فێری ژیان نه‌بێت ئه‌ی ده‌بێت چ مامۆستایه‌کی باشتری ده‌ستکه‌وێت وانه‌کانی به کرده‌یی فێر بکه‌ن؟ ل10\n* مرۆڤ جڵه‌وی خۆی بداته ده‌ست گورگه‌کان ئه‌وا مه‌ڕو ماڵه‌ته‌که قڕیان تێده‌که‌ویت. ل10\n* بێبه‌شبوون له ئازادی حه‌قیقی وا له مرۆڤه‌کان ده‌کات وه‌کو توتی دروشمی هه‌موو که‌سێك بڵێنه‌وه.. ل10\n* گرنگ ساته جیاوازه‌کان نین، دۆگمابوونی عه‌قڵ، نایه‌ڵێت گۆڕانکاری بکه‌ین. ل12\n* کۆمه‌ڵگایه‌ك نه‌توانێت تاکی به‌سوود به‌رهه‌م بێنێت ئه‌وا مخۆرکه‌کان ناخی هه‌ڵده‌کۆڵن. ل12\n* کێ ده‌ڵێت مه‌رگ زیانه، کێ له ئێمه له‌وێوه هاتووه‌ته‌وه؟ ئایا توانیومانه پێناسه‌یه‌ك بۆ چه‌مکی ژیان بکه‌ین تا ئه‌و پرسیاره وه‌ڵام بده‌ینه‌وه؟ ل13\n* هه‌میشه مرۆڤی خاکیی نزیکتره له را‌ستیه‌کانه‌وه‌و ماهییه‌تی خۆی له یاد ناچێت. ل13\n* مرۆڤ پێویستی به هێوربوونه‌وه‌یه دوای هه‌موو هه‌ناسه سوارییه‌ك. ل14\n* شوانی بێ به‌زه‌یی به‌ری نه‌مامه‌کان لێده‌کاته‌وه‌و نه‌مامه‌کانیش ده‌شکێنێته‌وه. ل15\n* بازرگانه‌کان هه‌میشه گزیریان زۆره قه‌ره‌باڵغییان له ده‌ور دروست بکه‌ن و (به‌ڵێ) یان بۆ بکه‌ن. ل17\n* مامه‌له‌کردن له‌گه‌ڵ که‌سانێك ئه‌سته‌مه که چه‌مکی هۆش هیچ ئه‌رزشێکی نه‌بێت لایان. ل17\n* هه‌موو کاسبییه‌ك نهێنی خۆی هه‌یه. ل18\n* ئه‌وانه‌ی له‌سه‌ر گومان ده‌ژین ته‌نانه‌ت گومان له سێبه‌ره‌که‌ی خۆشیان ده‌که‌ن. ل19\n* ده‌سمایه‌یه‌کی قێزه‌ونه گه‌ر مرۆڤ له‌سه‌ر ره‌تاندنی هاوڕه‌گه‌زه‌کانی خۆی بژی. ل19\n* که‌سانێك هه‌ن چێژ وه‌رده‌گرن له ئازاردانی مرۆڤه‌کان. ل19\n* زه‌وی بۆ مردنی من و تۆ له سوڕانه‌وه‌ی خۆی ناکه‌وێت. ل23\n* له هه‌ندێك جێ مانه‌وه‌ی مرۆڤه‌کان پابه‌نده به هێنده‌ی جه‌نگانییان بۆ ژیان. ل24\n* هه‌میشه راستییه‌کان تاڵن، به تایبه‌تی که‌سانێکی بێده‌سه‌ڵات بیاندرکێنن. ل26\n* مرۆڤ که هه‌موو شتێك له‌ده‌ست بدات ژیان و مردنی لا یه‌کسان ده‌بێت.ل26\n* نه‌فامی ده‌ردێکی کوشنده‌یه، کاریگه‌رترین هۆکاره دوژمن له ناو هه‌ر میلله‌تێکدا بڵاوی بکاته‌وه تا له‌سه‌رخۆ به ده‌ستی یه‌کتر له‌ناویان ببات. ل26\n* مرۆڤ ته‌نیا بیر له ئاکامی کاره‌کانی خۆی بکاته‌وه‌و خۆی بخاته قاڵبی که‌سانی تر کاتێك تووشی چه‌رمه‌سه‌ری ده‌بن، ئه‌وا زۆر هه‌ستو نه‌ستیان لێك نزیک ده‌بێته‌وه. ل27\n* مه‌حاڵه وتوێژکردن له‌گه‌ڵ که‌سانی به‌دو نائاگا که هه‌ر له زمانی پێوه‌دان ده‌زانن. ل29\n* سه‌گه‌کان تا ئێسقانیان پێ بدرێ زیاتر هارتر ده‌بن بۆ گیانی ڕێبواران. ل29\n* کاتێک مرۆڤه‌کان ده‌بنه دڕنده، ئه‌وا دڕنه‌کان زۆر میهره‌بانتر ده‌بن. ل30\n* داماڵراو له خودهوشیاریی چاوه‌ڕوانی چ ویژدان زیندووێتی لێده‌کرێت؟ ل 33\n* زه‌مه‌ن و مرۆڤه‌کان جیاوازی له شوێنه‌کاندا دروست ده‌که‌ن. ل34\n* جارانێك مردن ژیانمان لا خۆشه‌ویستر ده‌کات تا راده‌ی خۆپه‌رستی و کۆشش له پێناوی مانه‌وه‌دا. ل34\n* چه‌ند ئه‌سته‌مه مرۆڤ به ده‌ستی خۆی په‌تی سێداره بکاته ملی خۆی؟ ل35\n* له دارستاندا ره‌وه ئاژه‌ڵه به‌هێزه‌کان له‌سه‌ر که‌له‌خی ئاژه‌ڵه لاوازه‌کان ده‌ژین. ل37\n* هه‌رچه‌ند سروشت سه‌خت و دژوار بێت ئه‌وا مرۆڤه‌کان دژوارتر ده‌بن. ل 39\n* پێشکه‌وتن و بچڕاندنی کۆتی عه‌قڵ داخوازی زیاتر ده‌کات له مرۆڤ بۆ گۆرانکاریی. ل 39\n* لێهاتوویی مرۆڤ له‌سه‌رده‌می مێردمناڵیه‌وه به دیار ده‌که‌وێت. ل40\n* مرۆڤ له پێناوی ژیاندا ده‌مرێت. ل42\n* زۆرجار قه‌ده‌ر تاڵ و شیرین پێکه‌وه کۆ ده‌کاته‌وه. ل42\n* تاریکی به تاریکی له‌ناوناچێت، ته‌نیا رووناکییه تاریکی ده‌تارێنێت. ل44\n* مافه‌کانی مرۆڤ له کۆمه‌ڵگای مه‌ده‌نی گشتگیردا ده‌رده‌که‌ون نه‌ك سته‌م. ل45\n* زۆر نامۆڕاڵیه له ناو دنیای رۆشنبیریدا جه‌نگ بکرێت له پێناوی مانه‌وه‌دا. ل52\n* هه‌ندێك له مرۆڤه‌کان وه‌ك بۆق به پێی گۆڕینی ژینگه‌و ده‌وروزه‌مان ره‌نگی خۆیان ده‌گۆڕن. ل52\n* جوانیه‌کانی ئه‌م گه‌ردوونه چاوانێك ده‌یانبینێت بێ له‌که لێیان بڕوانێت، وه‌ك که‌سانێك بۆ یه‌که‌مجار بیانبینێت. ل 54\n* له جیهانی به‌رژه‌وه‌ندیدا مرۆڤگه‌لێك ده‌بنه خاوه‌نی چه‌ند روویه‌ك. ل59\n* پاره ئه‌و سه‌رابه هه‌ڵخه‌ڵه‌تێنه‌یه زۆر که‌س بنه‌ما به‌رزه‌کانی مرۆڤایه‌تی له پێناودا ده‌گۆڕێته‌وه، بێئاگا له‌وه‌ی سه‌رچاوه‌ی به‌خته‌وه‌ریش نییه. ل60\n* پێشینان گه‌ر دوعایان له که‌سێك بکردایه ده‌یانگوت خوایه ژنێکی خراپ بکه‌یت به تووشیه‌وه. ل62\n* ئازادیی یاخی بوونه له بارگه ژه‌نگاویه‌کانی مرۆڤه ئێکسپایه‌ره‌کان. ل66\n* یه‌ك شه‌و په‌شیمان بوونه‌وه باشتره له په‌شیمان بوونه‌وه‌ی هه‌موو ژیان. ل69\n* کێشه‌ی مرۆڤ له‌وێوه سه‌رچاوه ده‌گرێت نه‌زانێت چۆن ئازادی و مافه‌کانی خۆی به‌کاربێنیت. 69\n* زۆر جار مرۆڤ به‌رپێی خۆی نابینێت به‌ڵام که‌سانێک دووربه‌دوور ئاکامه‌کان ده‌خوێننه‌وه. ل73\n* منداڵ به‌رپرسیارییه‌تیه‌کی گه‌وره‌یه. ل77\n* له راستیدا ئافره‌ت سه‌رچاوه‌ی سۆزو میهره‌بانی و نه‌رم و نییانی و خۆشه‌ویستی و به‌زه‌ییه نه‌ك پێچه‌وانه. ل77\n* جیاوازی زۆره له نێوان کارێك به حه‌زی مرۆڤ بکرێت و کارێك به زۆر بکرێت. ل 77\n* جیهانێکی سه‌یره که‌س به به‌شی خۆی رازی نییه. ل82\n* مرۆڤ موتوربه‌ی ئه‌و خاکه‌یه له‌سه‌ری چاوی هه‌ڵهێناوه. ل83\n* گه‌ر شته ئه‌زه‌لیه‌کانی مرۆڤ به ده‌ستی مرۆڤ بوونایه ئه‌وا گۆڕانکاریه‌کی بنه‌ره‌تی به‌سه‌ریاندا ده‌هێنا. ل83\n* ده‌بێت جوانی و ناشیرینیه‌کان پێکه‌وه ببینین. ل83\n* سه‌یره مرۆڤ قبوڵی ئاکامی کرده‌وه‌کانی خۆی نه‌کات. ل87\n* نه‌فامی مرۆڤ له‌وێوه سه‌رچاوه ده‌گرێت نه‌زان بێت و بزانێت زانایه. ل87\n* دانایی مرۆڤیش له‌وێوه سه‌رچاوه ده‌گرێت چه‌ندێك زانا بێت هێشتا وابزانێت نه‌زانه. ل89\n* ئاساییه گه‌ر پرسیار له ته‌مه‌ن و کارو تایبه‌تمه‌ندیه‌کانی ژیانی که‌سێك بکه‌یت و له‌وه‌ڵامدا پێت بڵێت: ئه‌وه کاری تۆ نییه. ل89\n* ره‌نگه که‌سانێك له هاوڕێیه‌تی مرۆڤ بێزاربووبن ئاوها وابه‌سته‌ی سه‌گه‌کانیانن. ل91


بەشداریکردنی ژنان وەکو زامنکردنێکی ئاشتی و سەقامگیری PUKmedia یەکێتیی نیشتمانیی کوردستان\nبەشداریکردنی ژنان وەکو زامنکردنێکی ئاشتی و سەقامگیری\nژنان 05:32 PM - 2021-03-08\nبە دروشمی بەشداریکردنی ژنان وەکو زامنکردنێکی ئاشتی و سەقامگیری عیراق یادی ڕۆژی جیهانیی ژنان دەکاتەوە.\nخانەوادەی نەتەوە یەکگرتووەکان لە عیراق بەشداری کرد لە یادکردنەوەی ڕۆژی جیهانیی ژنان کە فەرمانگەی بەتواناکردنی ژنانی سەر بە ئەمیندارێتی گشتی ئەنجومەنی وەزیران ڕێکی خستبوو. ئەم یادکردنەوەیە ، کە بە شێوەی سەرهێڵ ئەنجامدرابوو و دروشمە نیشتمانیەکاشی "بەشداریکردنی ژنان وەکو زامنکردنێکی ئاشتی و سەقامگیری" بوو.\nلەم یادکردنەوەدا ، چەندین بەرپرسی حکومی بەشداربوون لەوانە : دکتۆر حەمید ئەلغەزی ، ئەمینداری گشتی ئەنجومەنی وەزیران و دکتۆرە یوسرا موحسین، بەڕێوەبەری گشتی بەتواناکردنی ژنان و دکتۆرە خانزاد ئەحمەد، سەرۆکی ئەنجومەنی باڵای کاروباری خانمان لە هەرێمی کوردستان و خاتوو مەیسون ئەلساعیدی ، سەرۆکی لێژنەی ژنان و خێزان و منداڵان لە ئەنجومانی نوێنەرانی عێراق و خاتوو هەناء ئەدوەر و دکتۆرە نیبراس ئەلمەعموری ، نوێنەرانی کۆمەلگای مەدەنی . هەروەها نوێنەرانی ڕێکخراوەکانی کۆمەڵگای مەدەنی چەندین پارێزگا و کۆمەڵگای نێودەوڵەتی و قەوارەکانی سەر بە نەتەوە یەکگرتووەکانیش لە عێراق بەشدار بوون.\nئیرینا ڤۆیاشکۆڤا-سۆلیۆرانۆ ،جێگری نوێنەری تایبەت و هەماهانگیکاری نیشتەجێ و هەماهەنگیکاری مرۆیی لە بری نەتەوە یەکگرتووەکان لە عێراق وتەیەکی پێشکەش کرد و هێڵە گشتیەکانی کۆشش و چالاکیەکانی نەتەوە یەکگرتووەکان لە پشتگیریکردنی پرسەکانی ژنان لە عێراق دیارکرد.\nجێگری نوێنەری تایبەت و هەماهانگیکاری نیشتەجێ و هەماهەنگیکاری مرۆیی لە عێراق دەستخۆشی لە ژنانی عێراق کرد بۆ ئەو ڕۆڵە سەرەکییەی لە ڕووبەڕووبوونەوەی پەتای کۆڤید-١٩ دەیگێڕن ئەویش بە کارکردنیان وەکو کارمەندانی چاودێری تەندروستی لە هێڵەکانی پێشەوە و لە بەرەی ناوخۆشدا. هەروەها ئەو دەستخۆشی لە پەرلەمانی عێراق کرد بۆ پەسەندکردنی یاسای ژنانی ئێزیدی ڕزگاربوو لە ١ی ئادار هەروەها دەسستخۆشی لە حکومەتیش کرد بۆ پەسەندکردنی دووەمین پلانی کرداری نیشتمانی سەبارەت بە بڕیاری ١٣٢٥ی ئەنجومەنی ئاسایش، لە کانونی یەکەمی ڕابردوو.\nخاتوو ڤۆیاشکۆڤا-سۆلیۆرانۆ، بەلێنی دا نەتەوە یەکگرتووەکان بەردەوام دەبێت لە پشتگیریکردنی ژنان و حکومەتی عێراق لە جیبەجێکردنی پابەندییەکان بە گوێرەی ئەجێنداکانی ژنان و ئاشتی و ئاسایش سەرەڕای پرسەکانی پەیوەست بە پێنجەمین ئامانجی گەشەپێدانی بەردەوام کە تایبەتە بەتواناکردنی ژنان و کچان.


هەندێک وڵات ئاسایشی ناوچەکەیان لاواز کردەوە - Mehr News Agency\n24 sermawezê 2019 - 17:52\nNews Code 29499\nبە ڕاپۆرتی ئاژانسی هەواڵی مێهر، سەید عەباس مووسەوی وتەبێژی وەزارەتی دەرەوە لە کاردانەوە بە لێدوانە بێ بنەماکان کە لە کایەن هەندێک بەشدار بووان لە کۆبوونەوەی گفتوگۆی مەنامە لە بەحرەین هاتووەتە ئاراوە، وێڕای بێ نرخ وەسف کردنی ئەو قسانە، تۆمەتەکان بە ئێرانی ڕەت کردەوە.\nناوبراو وتیشی: وڵاتگەلێک کە خۆیان داهێنەر و بڵاوکەری تیرۆریزم و توندڕەوی بوون و بە خستنە ژێر پێی بنەڕەتی دراوسێیەتی ئاشتیخوازانە، لە کاروباری ناوخۆیی کەسانی تر دەستێوەردانیان کردووە و ئاسایشی ناوچەکەیان بە وەرگرتنی هێزی بیانی لاواز کردووەتەوە، ناتوانن ئەو کێشانەی کە خۆیان دروستیان کردوون بدەنە پاڵ کۆماری ئیسلامی ئێرانەوە.\nوتەبیژی وەزارەتی دەرەوە وتیشی: دەست درێژی سەربازی بۆ سەر یەمەن بە ڕێبەرایەتی عەرەبستانی سعوودی و کوشت و بڕی دەیان هەزار ژن و منداڵی بێ تاوان و لەناو بردنی تەواوی ژێرخانەکانی ئەو وڵاتە و پشت بەستن بە هەڵسوکەوتی ئیستعماری لە هەوڵ بۆ لەناو بردنی دەسەڵاتە رەواکان و هێنانە سەر کاری ڕژێمی ناسەربەخۆ لە بیری مێژوویی خەڵکی ناوچەکە و جیهان پاک نابێتەوە.


داعش به‌هاوپه‌یمانی نوێوه ده‌گه‌ڕێته‌وه بۆ دیاله | نیقاش\nدوو ساڵه داعش دیاله‌ی له‌ده‌ستداوه، به‌ڵام ئێستا سه‌رله‌نوێ له‌ڕێی چه‌ند هاوپه‌یمانیه‌كی نوێوه گه‌ڕاوه‌ته‌وه بۆ قه‌ره‌بووكردنه‌وه‌ی زیانه‌كانی، كه ئه‌وه‌ش به‌ره‌نگاربوونه‌وه‌یه‌كی دیاری هێزه ئه‌منیه‌كانی عێراقه.\n27.04.2017 | به‌غدا\nشه‌ممه‌ی رابردوو چه‌ند هێزێكی هاوبه‌شی سوپا‌و "حه‌شدی شه‌عبی" ئۆپراسیۆنێكیان له‌پارێزگای دیاله ده‌ستپێكرد كه گه‌وره‌ترین ئۆپراسیۆنه له‌وه‌ته‌ی پێش دوو ساڵ توندڕه‌وان له‌و ناوچه‌یه ده‌ركران، مه‌به‌ستی ئۆپراسیۆنه‌كه‌ش به‌پێی قسه‌ی مازن ته‌میمی فه‌رمانده‌ی مه‌یدانی له هێزه‌كانی "حه‌شدی شه‌عبی"، راوه‌دوونانی شانه‌كانی داعشه.\nته‌میمی به "نیقاش"ی وت "ئۆپراسیۆنه‌كه هێزه‌كانی سوپا له‌فه‌رمانده‌یی ئۆپراسیۆنه‌كانی دیجله‌و لیوای 24ی هێزه‌كانی حه‌شد ئه‌نجامی ده‌ده‌ن‌و ئامانجه‌كه‌شی ناوچه‌كانی دۆڵی سلاب‌و ئیمام وه‌یس‌و نه‌فتخانه‌ی باكووری خۆرهه‌ڵاتی به‌عقوبه‌یه به‌مه‌به‌ستی گه‌ڕان به‌دوای ئه‌و تیرۆریستانه‌ی به‌مدواییانه دزه‌یان كردۆته ناو شاره‌كه‌و توانیویانه مۆڵگه بۆ حه‌شاردانی تیرۆریستان دروست بكه‌ن".\nكۆتایی مانگی رابردوو چه‌ند ئه‌ندامێكی داعش له‌كاسێتێكی ڤیدیۆییدا له‌دیاله‌وه ده‌ركه‌وتن‌و پێكهێنانی "كه‌تیبه‌ی فارسی"یان بۆ دژایه‌تیكردنی ئێران راگه‌یاند، داواشیان له‌گه‌لی ئێران كرد له‌دژی رژێمی ویلایه‌تی فه‌قیه راپه‌ڕن، دواتر ئه‌ندامانی رێكخراوه له‌ڤیدیۆكه‌دا ته‌قه‌یان له‌وێنه‌ی چه‌ند كه‌سایه‌تیه‌كی سیاسی‌و ئایینی ئێران كرد.\nسه‌یر له‌وه‌دایه رێكخراوه‌كه دیاله‌ی هه‌ڵبژاردووه بۆ راگه‌یاندنه نوێیه‌كه‌ی‌و وادیاریش بوو كه چه‌كداره‌كانی له‌ره‌وشێكی ئارامدان كه‌بتوانن كاسێتی ڤیدیۆیی له‌شارێكدا تۆماربكه‌ن كه پێویست بوو خاڵی بێت له‌توندڕه‌وان، چونكه هێزه ئه‌منییه‌كانی عێراق له‌سه‌ره‌تای ساڵی 2015دا رایانگه‌یاند داعشیان له‌ناوبردووه‌و ئاسایشیان له‌شاره‌كه‌دا سه‌پاندووه.\nهه‌ندێك كه‌س گومانیان له‌و گرته ڤیدیۆییه كرد‌و ئێرانیان به‌دروستكردنی تۆمه‌تبار كرد، به‌ڵام واقیعی ئه‌منی له‌دیاله ئاماژه بۆ هه‌ڵكشانی مه‌ترسیه تیرۆریستیه‌كان ده‌كات له‌دژی هێزه ئه‌منیه‌كانی عێراق له‌و شاره ئه‌ویش هاوكاته له‌گه‌ڵ كاردانه‌وه‌ی چه‌ند گرووپێكی چه‌كدار كه دۆسێی ئه‌منیان كۆنترۆڵ كردووه‌و كاری كوشتن‌و رفاندنیان ئه‌نجام داوه‌و ئاماژه‌یه‌كه بۆ فشه‌ڵی ئاشتی كۆمه‌ڵایه‌تی له‌و شاره‌كه كه له‌ماوه‌ی 10ساڵی رابردوودا په‌ناگه‌ی رێكخراوه توندڕه‌وه‌كان بووه.\nبه‌گوێره‌ی قسه‌ی ئه‌فسه‌رێكی هه‌واڵگری وه‌زاره‌تی ناوخۆ، گه‌ڕانه‌وه‌ی ئه‌مجاره‌ی داعش دوای ئه‌وه هات كه هاوپه‌یمانی نوێی له‌گه‌ڵ چه‌كدارانی رێكخراوه چه‌كدارییه دێرینه‌كان به‌ست كه سێ ساڵ له‌مه‌وبه‌ر له‌هه‌ڕه‌تی به‌هێزییه‌كه‌یدا كوده‌تای به‌سه‌ردا كردن، له‌وانه‌ش رێكخراوی قاعیده‌و چه‌ند گرووپێكی جیهادی عێراقی توندڕه‌و.\nئه‌و ئه‌فسه‌ره كه داوایكرد ناوی نه‌هێنرێت له‌به‌ر ئه‌وه‌ی ده‌سه‌ڵاتی لێدوانی نیه، به "نیقاش"ی وت "زانیاری دروست هه‌یه ئاماژه بۆ ئه‌وه ده‌كات چه‌ند شانه‌یه‌كی چه‌كداره عه‌ره‌ب‌و بیانیه‌كان له‌دوای هه‌ڵاتنیان بۆ موسڵ گه‌ڕاونه‌ته‌وه‌و ئه‌ركی ئه‌وانه دۆزینه‌وه‌ی زه‌مینه‌یه‌كه بۆ گه‌رٍانه‌وه‌یان بۆ دیاله".\nهه‌روه‌ها ده‌ڵێت "كاتێك هێزه ئه‌منیه‌كانی عێراق داعشیان له‌شاره‌كه ده‌ركرد ده‌مانزانی ده‌گه‌ڕێنه‌وه، سێ ساڵ له‌مه‌وبه‌ر سه‌رقاڵی به‌ڕێوه‌بردنی چه‌ند شارێكی ته‌واو بوون له‌سه‌ڵاحه‌دین‌و ئه‌نبار‌و نه‌ینه‌وا‌و ئێستاش حوكمیان له‌ده‌ستداوه‌و ده‌گه‌ڕێنه‌وه بۆ هێرشه هه‌ڕه‌مه‌كیه‌كان، دیاله‌ش به‌هۆی سروشته لادێیه كشتوكاڵیه‌كه‌ی ژینگه‌یه‌كی له‌باره بۆ ئه‌و كاره‌و خۆحه‌شاردان تێیدا ئاسانه".\nچه‌كداره گه‌ڕاوه‌كانی داعش بۆ دیاله سه‌ركرده‌ی دیاریان تێدایه‌و ئه‌ركیان دانوستانه له‌گه‌ڵ پاشماوه‌ی ئه‌ندامانی رێكخراوی قاعیده‌و گرووپه چه‌كداریه خۆجێییه‌كان له‌پێناو پێكهێنانی هاوپه‌یمانیه‌كی نوێدا، له‌وباره‌یه‌شه‌وه ئه‌فسه‌ره‌كه وتی "ناكۆكی نێوان ئه‌و گرووپانه گه‌وره‌یه دوای ئه‌وه‌ی داعش ده‌وڵه‌تی خه‌لافه‌تی راگه‌یاند‌و گرووپه‌كانی دیكه‌ی ناچار كرد به‌یعه‌تی پێبده‌ن یاخود چه‌كه‌كانیان ته‌سلیم بكه‌ن یان ده‌كوژرێن، به‌ڵام ئێستا داعش لاوازه‌و به‌دووری نازانین هاوپه‌یمانیه‌ك له‌نێوان خۆیاندا ببه‌ستن، چونكه چه‌كداره عه‌ره‌ب‌و بیانیه‌كان پێویستیان به‌هاوپه‌یمانێكه شاره‌زای جوگرافیای شاره‌كه بێت".\nبه‌گه‌ڕانه‌وه‌ش بۆ دواوه، دیاله یه‌كه‌م پایته‌ختی رێكخراوه جیهادیه‌كان بوو له‌عێراق، چونكه له‌ساڵی 2004دا یه‌كه‌م گرووپی توندڕه‌و له‌عێراق له‌دوای داگیركاری ئه‌مریكا دروست بوو، ئه‌بو موسعه‌ب زه‌رقاوی سه‌ركرده له‌رێكخراوی قاعیده له‌و كاته‌دا گرووپی "ته‌وحید‌و جیهاد له وڵاتی رافیده‌ین" باڵی ناوخۆیی رێكخراوی قاعیده‌ی جیهانی راگه‌یاند.\nزه‌رقاوی دیاله‌ی كرده باره‌گای خۆی‌و شارۆچكه كشتوكاڵیه چڕوپڕه‌كانی كرده وێستگه‌ی پشوودانی چه‌كداره عه‌ره‌ب‌و بیانیه‌كان كه له‌ده‌ره‌وه‌ی وڵاته‌وه هاتبوون، هه‌ر له‌وێش مه‌شقیان پێ ده‌كرا‌و ئاماده ده‌كران بۆ هێرشكردنه سه‌ر شاره‌كانی دیكه‌ی عێراق تا له‌بۆردومانێكی ئاسمانی ئه‌مریكادا زه‌رقاوی له‌باره‌گاكه‌ی خۆی له شارۆچكه‌ی هه‌بهه‌بی سه‌ر به شاری خاڵس له‌دیاله كوژرا.\nمه‌ترسی نوێی داعش ده‌كه‌وێته زنجیره‌یه‌ك گوندی كشتوكاڵی چڕوپڕ كه له‌ناوچه‌یه‌كی جوگرافیدا درێژده‌بێته‌وه به "سه‌نسل" ناسراوه له‌باكووری شارۆچكه‌ی میقدادیه تا ده‌گاته ده‌وروبه‌ری شارۆچكه‌ی خاڵس له‌شێوه‌ی هیلالێكدا ده‌وری شاری به‌عقوبه‌ی ناوه‌ندی پارێزگاكه‌و باره‌گای حكومه‌تی خۆجێیی‌و ئه‌و فه‌رمانگه حكومیانه‌ی داوه كه حزبه شیعه‌كان تێیدا باڵاده‌ستن‌و پێشتر به‌ر له‌ساڵی 2014 هێزه سوننه‌كان حوكمیان ده‌كردن.\nله‌و ناوچانه‌وه چه‌كداره توندڕه‌وه‌كان هێرش ده‌كه‌نه سه‌ر هێزه‌كانی سوپا‌و "حه‌شدی شه‌عبی" كه له‌بازگه‌كانی پشكنین له‌گونده كشتوكاڵیه چڕوپڕه‌كاندا جێگرن.\nهه‌روه‌ها ئه‌و ناوچانه وه‌ك شاری خێو وان، چونكه ماوه‌ی دوو ساڵه خاڵین له‌دانیشتووان ئه‌ویش دوای ئه‌وه‌ی دانیشتووانه سوننه‌كان له‌ترسی داعش‌و ئه‌و گرووپه شیعانه‌ی به‌هاوكاریكردنی توندڕه‌وان تۆمه‌تباریان ده‌كه‌ن، ناوچه‌كه‌یان چۆڵكردبوو. دوای ئه‌وه‌ی دووساڵ له‌مه‌وبه‌ریش داعش له دیاله ده‌ركرا، رێگه نه‌درا دانیشتووانه‌كه‌ی بگه‌ڕێنه‌وه ئه‌وه‌ش بواری بۆ توندڕه‌وه‌كان فراوانكرد تا بگه‌ڕێنه‌وه بۆ ناوچه‌كه.\nحه‌قی جبوری ئه‌ندامی ئه‌نجومه‌نی خۆجێیی دیاله به "نیقاش"ی وت "شتێكی مه‌ترسیداره ده‌یان گوندی باكووری میقدادیه خاڵی بن له‌دانیشتووانه‌كه‌یان كه ژماره‌یان به‌نزیكه‌ی 1700 خێزان مه‌زه‌نده ده‌كرێت، چونكه ره‌نگه تیرۆریستان ئه‌وه بقۆزنه‌وه‌و ده‌ستبكه‌ن به‌دروستكردنی حه‌شارگه بۆ ئه‌و ئه‌ندامانه‌یان كه له‌شاره‌كانی دراوسێیه‌وه دێن.. له‌به‌رئه‌وه پێویسته هه‌موو ئاواره‌كان بگه‌ڕێندرێنه‌وه بۆ ناوچه‌كانیان بۆ هێنانه‌دی ئاشتی كۆمه‌ڵایه‌تی له‌نێوان پێكهاته‌كانی پارێزگاكه‌دا".\nئه‌و قه‌یرانانه‌ی له‌دوو ساڵی رابردوودا دیاله‌یان گرته‌وه، ترسێكی ئه‌منیان دروستكردووه كه ره‌واندنه‌وه‌ی زه‌حمه‌ته‌و ئاشتی كۆمه‌ڵایه‌تی نێوان دانیشتووانه‌كه‌یان تێكداوه، عشیره‌ته شیعه‌كان هاوتا سوننه‌كانیان به‌هاوكاریكردنی تیرۆر تۆمه‌تبار ده‌كه‌ن، له‌پاش هه‌ر رووداوێكی تیرۆریستیش كاردانه‌وه‌ی به‌دوادا دێت له‌ڕێی كاری كوشتنه‌وه، پارێزگاكه‌ش پڕه له‌رووداوی له‌و جۆره.\nچه‌ند رۆژێك له‌مه‌وبه‌ر چه‌ند چه‌كدارێكی نه‌ناسراو هێرشیان كرده سه‌ر بازگه‌یه‌كی هێزه‌كانی "حه‌شدی شه‌عبی" له‌ده‌وروبه‌ری شارۆچكه‌ی وه‌جیهیه كه ده‌كه‌وێته سه‌ر رێگای نێوان به‌عقوبه‌ی زۆرینه شیعه‌و میقدادیه‌ی زۆرینه سوننه، له‌هێرشه‌كه‌دا كه‌س بریندار نه‌بوو، به‌ڵام كاردانه‌وه‌كه له‌ڕێی چه‌ند گولله هاوه‌نێكه‌وه بوو ئه‌و گوندانه‌ی ده‌وروبه‌ریان كرده ئامانج كه چه‌كداره‌كان به‌ره‌و میقدادیه بۆی هه‌ڵاتبوون.\nپێده‌چێت ستراتیژی نوێی داعش له‌دیاله نانه‌وه‌ی ئاژاوه‌ی تایفه‌گه‌ری بێت، چونكه دركی به‌وه كردووه ئاشتی كۆمه‌ڵایه‌تی له‌نێوان دانیشتوواندا فشه‌ڵه‌و ئه‌گه‌ری ته‌قینه‌وه‌ی هه‌یه.\nباسم عه‌زاوی مولازم له‌پۆلیسی دیاله له‌په‌یوه‌ندییه‌كی ته‌له‌فۆنیدا به"نیقاش"ی وت: "داعش چیتر جبه‌خانه‌ی سه‌ربازی نیه بۆ ئه‌نجامدانی هێرشی گه‌وره، له‌به‌رئه‌وه ده‌ستیكردووه به‌جوڵاندنی هه‌ستی تایفه‌گه‌ریی بۆئه‌وه‌ی عه‌شیره‌ته‌كانی شاره‌كه له‌نێو خۆیاندا شه‌ڕ بكه‌ن".\nهه‌روه‌ها ره‌عد ده‌هله‌كی په‌رله‌مانتاری پارێزگای دیاله له فراكسیۆنی "یه‌كێتی هێزه عێراقیه‌كان" (سوننه) دوو هه‌فته له‌مه‌وبه‌ر رایگه‌یاند كرده‌وه‌كانی راگواستن‌و رفاندن‌و دۆزینه‌وه‌ی ته‌رمی كه‌سانی كوژراو گه‌ڕاونه‌ته‌وه بۆ شارۆچكه‌كانی میقدادیه‌و به‌له‌دروز‌و به‌عقوبه‌و گوسه‌یبه له دیاله.\nئه‌و پێشهاته مه‌ترسیدارانه ده‌نگدانه‌وه‌یه‌كی به‌رفراوانیان له‌به‌غدای دراوسێدا هه‌بوو، چونكه كۆبوونه‌وه‌ی ئه‌نجومه‌نی ئاسایشی نیشتمانی كه له‌حه‌یده‌ر عه‌بادی سه‌رۆك وه‌زیران‌و وه‌زیرانی ناوخۆ‌و به‌رگری‌و ئاسایشی نیشتمانی پێكدێت، له‌پاڵ شه‌ڕی موسڵدا، كێشه‌ی دیاله‌ی خسته كارنامه‌یه‌وه.\nراگه‌یه‌ندراوێكی ره‌سمی حكومه‌ت له‌دوای ئه‌و كۆبوونه‌وه‌یه كه رۆژی 10ی مانگی رابردوو به‌ڕێوه‌چوو، روونیكردۆته‌وه "ئه‌نجومه‌ن گفتوگۆی له‌باره‌ی راپۆرتێكی تێروته‌سه‌ل كردووه سه‌باره‌ت به‌بارودۆخی ئه‌منی له‌دیاله‌و چه‌ند رێوشوێنێك گیرانه‌به‌ر كه یارمه‌تیده‌ر ده‌بن له‌سه‌قامگیركردنی بارودۆخی شاره‌كه".\nگه‌ڕانه‌وه‌ی توندڕه‌وان بۆ ئه‌و ناوچانه‌ی هێزه ئه‌منیه‌كانی عێراق له‌م سێ ساڵه‌ی دواییدا ئازادیان كردوون، تاقیكردنه‌وه‌یه‌كی سه‌خته بۆ حكومه‌تی عێراق له‌قۆناغی دوای داعشدا، ئه‌م ئالنگاریه نوێیه‌ش خۆی له‌پێویستی رێكردن له‌گه‌ڵ ته‌كتیكه نوێیه‌كانی داعش ده‌بینێته‌وه، ئه‌گه‌رچی توندڕه‌وان جبه‌خانه سه‌ربازیه‌كه‌یان بۆ شه‌ڕی ئاشكرا له‌گه‌ڵ سوپا له‌ده‌ست دابێت، ئه‌وا ستراتیژی داهاتوویان جیاواز ده‌بێت‌و پێویسته حكومه‌تیش خۆی بۆ ئاماده بكات‌و سه‌ركه‌وتنه سه‌ربازیه‌كانی بپارێزێت.


رەزا شوان: لانک لە فۆلکلۆر و هۆنراوەی کوردی دا. – WTARIKURD\nرەزا شوان: لانک لە فۆلکلۆر و هۆنراوەی کوردی دا.\n(لانک) و (بێشکە) دوو ناوی هاومانان، مەبەستێک دەگەیەنن، لۆرک و جۆلانیش دوو ناوی ترن، هەموویان شوێنی نووستن و ژیـرکردنەوە و ئـارام بەخشینن بە منـداڵی کۆرپە، تەنها جۆلانێ نەبێت کە بۆ هەموو قۆناغەکانی منداڵی بەکاردەهێنرێت.. هەندێ جاریش بەپێی کات و شوێن و پێویست بەکارهێنراون و بەکاردەهێنرێن. لانک و بێـشکە و هەلـۆرک بە نەرمی رادەژێنـرێن، بەڵام جـۆلانی باڵیپێوەدەنـرێت.\nدەشێ وشەی (لانک) لە (لان) یا (لانە) ەوە وەرگیرابێت، کە بە واتای (شوێن خەو) و پشوودان و حەسانەوە دێت.. دەوترێت لانەی شێر، دەوترێت لان یا لانـە یا هێـلانەی هەڵۆ، واتا شوێنی نووستن و حەسانەوەی، شیر، هەڵۆ.. لانکیش شوێنی نووستنی منداڵی کۆرپەیە.. با شرۆڤەکردن و ساغـکردنەوەی ناوی (لانـک) بۆ شارەزایان و پسپۆرانی زمانی کوردیمان بهێڵینەوە، ئەوان ناوی لانک یەکلایی بکەنەوە.\nهیچ دیمەنێک لە جیهان دا، ناگاتە دیمەنی ئەو دایکە میهرەبانەی کە جگەرگۆشەکەی کردۆتە نێو لانکەکەی و بە نەرمی رایدەژێنێت و، بە دەنگە ناسک و شیرینە پڕ لە سۆز و خۆشەویستییەکەی، لای لایـەی و لۆرین بۆ دەکات، دەنگی تێکەڵ بە دەنگی تەقەی لانک و زڕەزڕی پۆیلە و تەکە و پەتکە و خڕوهۆڕی موتوموورو و کوژەکە و تەقەی خولخولۆکەی هەڵوسراوی شۆڕەوبووی قەد کەمەری لانک و بێشکەی کۆرپەکەی دەبێت.. تێکەڵ بە دەنگی خڕەخڕی بازنگەکانی قۆڵە ناسکەکان و بە زرینگە زرینگی زەنگلۆکە و خرینگەی خڕخاڵەکانی پێیە ناسک و قنجەکانی کۆرپەکانیان دەبێتەوە.\nحەزدەکەم دەربارەی لانـکی کوردی، دەقی نووسینێکی، نووسەری ناسراوی کوردمان دکتۆر (جەمشـید ئیبراهیـم) کە کوردێکی هاوڵاتی ئەڵمانیایە، بۆتان باس بکەم، کە لە بەرواری (15ی/ئەوگوست/ 2012) دا، بە زمانی عەرەبی لە سایتی (الحوار المتمدن) دا، لەژێر ناوی (لانـک ـ مهـد الطـفل الکـردي) دا بڵاوی کردۆتەوە.. پێم جـوانە بۆ دەوڵەمەندکردنی ئەم باسەمان، نووسینەکەی دکتۆر جەمشید وەرگـێڕم بۆ کوردی:\nئەم قسانەی شارەزا ئەڵمانییەکە، کە ( 180) پلە بۆچوونی منی گۆڕی.. ئەوەم بە بیردا هات.. کە ئەوە لە دایکێکی بەسۆزی کورد ناوەشێتەوە، کارێکی ئەوەتۆ بکات کە زیان بە کچۆڵەکەی یا کوڕیلەکەی بگەیەنێت.. جێ ماچێکم لەسەر (لانک) کوردی شەقڵکرد.. ئەوەشم بە خەیاڵ هاتەوە کە من چۆن بە دەست و پێ بەستراوەوە لە ناوی دا راکشاوم، دایکە میهرەبانەکەم بە لای لایـەی پاکی کـوردی، هەواڵەی خەوێکی قووڵی کردووم”\nئەگەرچی لە ئەمڕۆدا، بە هۆی تەکنۆلۆژیای تازە و داهێنانی نوێوە، دروست کردنی چەندی شێوەی مۆدێرزمی لانکیش هاتوونەتە ئاراوە.. بازاڕي شێوە رەسەنی لانکی کلاسیکی گەرم و گوڕی نەماوە و کڕین و فرۆشتنی لانکی دار کـزبووە.. بەڵام تا ئەمڕۆش لە هەموو شارەکانی کوردستان دا، کەسانێکی وەستای ناسراوی لانک هەن کە لە باپیران و باوکانیانەوە پیشەی لانک دروستکردنیان بۆ ماوەتەوە.. دەستبەرداری دروستکردنی لانکی دار نەبوونە.. لە پاڵ دروستکردنی لانک بۆ منداڵانی کۆرپە، هەر لە دار (لانکـۆڵە)ی قنجیيش بۆ بووکە شووشەکانی کچۆڵەکان دروست دەکەن.. هەندێ لەو لانکۆڵانە، گەشتیارانی بیانی وەکو دیارییەکی جوان لە کوردستان دا، کڕیویانە و گەیشتوونەتە هەندێ لە شارەکانی ئـەوروپا و ئەمریکا.\nبە دەیان بەیت و کۆپلە و گۆرانی فۆلکلۆری کوردیمان هەیە، کە بەسەر لانک و بێشکە و هەلۆرک و جۆلانێ و سەرلانک و دەسرازەی لانکی منداڵ دا هەڵـدراون.. و باس لەو دارانەش دەکەن کە لە کوردستان دا، لانکیان لێ دروستکراون.. باسیش لە بەڵەدی و دەستڕەنگینی وەستای دروستکردنی لانک لە شارەکان دەکەن.. بۆ نموونە ئەم بەیتانەی خوارەوە بەسەر لانک یا بێشکە و سەربێشکە (سەرچـاوکە) و دەسرازەی لانکی منداڵ و وەسـتای لانکی منداڵ هەڵـدروان:\nلە لای لایەیەکی تری مامۆستا مەزهەری خالقی دا، لە جێی (لانک) وشەی (هەلۆرک)ی بەکارهێناوە:\nلەم کۆپلە هۆنراوەیەی خوارەوەدا کە (ناوی هۆنراوەنووسەکەیم بەرچاو نەکەوتووە) جەخت لەسەر ئەوە دەکات کە پێویست دایکانی هۆشیاری کوردمان، هەر بە کۆرپەیی جگەرگـۆشەکانیان بە کوردستان پـەروەری گۆشبکەن.. چاو بە نەخـشەی کوردسـتانی داگیرکراودا هەڵبێنن.. بە کوردستان بێنە گڕوگاڵ، کە گەورەبوون تۆڵە لە داگیرکـەرانی کوردستان بکەنەوە:\nوەکو نموونە لە هۆنراوەی هۆنراوەنووسانی کوردمان لەسەر لانک.. ئەم هۆنراوەیەی شاعیری گەورە و نەمری گەلەکەمان کاک (شێرکۆ بێکـەس) م هەڵبژارد، کە لەژێـر ناوی (بێشـکە) دایە.. بڕوانن کە شێرکۆ بێکەس، چەند بە جوانی و ناسکی و شیرینی پەیامە پـڕ لە مەبەست و واتاکەی بە هۆنراوە دۆستانی کوردمان دەگەیەنێت.. شـێرکۆ بێکەس چوار بێشکەی سوور بۆ کۆرپەکـانی کوردمـان لە دار و لە تەختەکـانی ئەو سـێدارەیـە دروست دەکـات کە سەرۆک کۆمـاری کوردسـتان پێشەوای نەمرمان شەهـید قـازی محـەمەد و هـاوڕێکانیان، لە گۆڕەپـانی چـوارچـرای (مەهـاباد)ی پایتەختی کۆماری کوردستان دا پێیان لە سێدارە دران.. شێرکۆ بێکەس چوار بێشکە سوورەکە دەنێرێت بۆ (باکـوور، رۆژهــەڵات، باشـوور، رۆژئـاوای) کوردسـتان.. بێشکەکان دەسووڕێنـەوە و ئەم ماڵ و ئەو ماڵ.. ئەم دەست و ئەو دەست دەکەن لە ماڵەکانی کوردستان دا، نـەوە لە دوای نـەوەی تازەی کورد تێـیان دا، بە بیر و بە رێبازی ئازادی و رزگاریخوازی شەهید قازی محەمەد گـۆش و پەروەردە دەکـرێن.. بێشکە لەم هـۆنراوەیەی شێرکۆ دا، هێـمایە بۆ نەمـری کورد و بـۆ بیری کوردایـەتی و کوردستان پـەروەری.. ئەو پەیامەش بە داگیرکەرانی رەگەزپەرست و نەیارانی کـورد و کوردسـتان دەگەیەنێت.. خەیاڵیان خـاوە، گەر وابـزانن بە لەسێدارەدانی قـازی محـەمەد چۆکیان بە گـەلی کوردمان داداوە، یا بێ هیـوایان کردووین و دەسـتمان لە خەبـات و لە قوربانیـدان هەڵگرتووە.. کورد هەرگیز نامرێت، نـەوە لە دوای نـەوەی تازەی کوردمان پێگەیشتوون و پێـدەگەن، کە درێـژە بە پەیـام و بە رێبـازە پـیرۆزەکەی پێشەوای نەمر قازی محەمەد دەدەن.. لە ئەمـڕۆدا بە هـەزاران تێکۆشەر و دڵسۆزی کوردستان پەروەرمان، کە لە دەرچـووانی قوتابخـانەی کوردایەتی قازی محەمەدن.. گیانبەخشانە درێژە بە خەباتی رزگاری کوردستان دەدەن.. ئەمەش دەقی هۆنـراوەی (بێشـکە)ی کاک (شێرکۆ بێکەس) ی هەمیشە نەمرە:\nلەو دارانـە.. لەو تەختـانە\nهونەرمەندی لاوی کورمان کاک (زانیار لوتفی) خوێندکاری ماستەر لە بەشی (سینەما) لە زانکۆی تاران، بەرپرسی هونەرە وێنەییەکانیشە لە شاری (سـنە) لە رۆژهـەڵاتی کوردستان، توانایەکی باشی لە دەرهێنانی بواری شانۆ وسینەما دا هەیە.. تا ئێستا چوار کورتە فیلمی بۆ منداڵان بە زمانی کوردی دەرهێناوە، لەگەڵ فیلمێکی دیکۆمێنتاری دا.\nکاک زانیار لوتفی بە کورتە فیلمی (لانـک) کە فیلمێکە بە زمانی کوردی بۆ منداڵان، لە شانزەمین فيستیڤاڵی نێونەتەوەیی ساڵانەی (ئیسپانیـا) کە لە (16ی/ یانوار/2018) لە شاری (بۆرگسی) بەڕێوەچوو، بەشداری کرد.. خـەڵاتی باشترین کـورتە فیـلم و تابلۆی دیپلۆمای فیستیڤاڵەکەیان بە کورتە فیلمی (لانـک) بەخشی.. نیازیش وایە ئەم فیلمە و شەش کورتە فیلمی تر کە بە زمانی کوردین بۆ منداڵان، لە ئەمساڵ دا لە هەشتەمین فیستیڤاڵی فیلمی منـداڵان لە (هیندستان) نمایش بکرێت.. پیرۆزبایی و دەستخۆشی لە کاک زانیار لوتفی دەکەم و هیوادارم درێژە بە خزمەتکردنی منداڵە بێنازەکانمان بدات.\nحەزدەکەم خوێنەرانی ئازیـز ئەوەش بزانن، کە لە بەرواری (06/29 /2014) دا، بابەتێکم دەربارەی (لای لایـە)ی کوردی بڵاوکردەوە، بە ناونیشانی (لای لایە بەشێکە لە ئەدەبی منداڵان) کە چەند نموونەیەکم لە لای لایەی دایکانی کوردمان گوڵبژێرکردووە.\n1ـ (لانک) مهد الطفل الکردي ـ دکتور جمشید ابراهیم ـ الحوار المتمدن ـ (2012)\n2ـ چەند سایتێکی کوردی.\n3ـ چاوپێخشانێک بە مێژووی ئەدەبی منداڵان ـ رەزا شوان ـ 2015 ـ کەرکوک.\n4ـ ئەدەبی منداڵان ـ بە سەرپەرشتی : سەعدوڵڵا شێخانی ـ هەولێر.\n5ـ دیوانی هەژار موکریانی ـ بۆ کوردستان.\nحەمەئازاد بەرزنجی: پارتی و بانێکەو دوهەواکانی و ئستفزازیە تەمەن کورتەکانی.\nعەبدولڕەحمان عەلی: لەجیاتی پیاهەڵدانی درۆینە، یاساکەیان بۆ جێبەجێکەن.


پەیاما سەرۆك نێچیرڤان بارزانی – Sibehî سبەھی\nپەیاما سەرۆك نێچیرڤان بارزانی\nBergeh Kurdistan On 24/12/2019 / سیاسی\nنێچیرڤان بارزانی سەرۆكێ ھەرێما كوردستانێ د پەیامەكێ دا جەژنا ژدایكبوونا حەزرەتێ مەسیح كریسمسێ ل خووشك و برایێن كریستیان پیرۆز دكە و دبێژە:\nئەز، جەژنا ژدایكبوونا حەزرەتێ مەسیح كریسمسێ ل خووشك و برایێن كریستیان ل ھەرێما كوردستانێ، عیراق و ل ھەموو وان یێن ل ھەر دەرا جیھانێ ڤێ جەژنێ پیرۆز دكن، ب گەرمی پیرۆز دكەم. ئەز، ژ بۆ وان جەژن و بھێنڤەدانەكا خوەش و ئارام دخوازم و ئەز ھێڤیدارم ئەڤ جەژنە خێر،خوەشی، ئارامی و ئاشتیێ ژ بۆ ھەموویان ب خوە را بینە.\nد ڤێ مناسبەتا پیرۆز دا، ئەم تەكید دكن كو ھەرێما كوردستانێ، وەكە ھەرتم، دێ ھشارا پێكڤەژیان، لێبورینێ، تەبایی و ئاشتیێ ژ بۆ ھەموو پێكھاتەیان بمینە ئو ژ بۆنا ئاشتی، ئارامی و تەناھیا دەڤەرێ ل سەر خەباتێن خوە بەردەوام دبە.\nكریستیان ل ھەرێما كوردستانێ خوەدی و پێكھاتەیەكا رەسەن یا وەلاتن كو ھەرتم ب ھەڤ را دگەل پێكھاتەیێن دن ب لێبوردەیی، تەبایی و ب ئاشتی ژیانە و د پاراستن و بنیاتدانان و پێشخستنا ھەرێما كوردستانێ دا رۆل ھەیە. جەژن و یاد و مناسبەتێن وان یێن ھەموو پێكھاتەیێن كوردستنێ نە، جەژن ل ھەموویان پیرۆز بە.


بارێ حكومه‌تا داهاتى یاهه‌رێمێ گرانتر لێ نه‌كه‌ن!!\n2018-12-20 [01:21 AM]\nنڤیسینا : به‌درخان زاویته‌یى\nل رێكه‌فتى 3-12-2018 و لكومبینا سه‌ركردایه‌تیا پارتى دیموكراتى كوردستان به‌رێز مه‌سرور بارزانى وه‌ك به‌ربژێرێ پارتى بو پێكئینانا كابینا نوى یاحكومه‌تا هه‌رێمێ هاتیه ده‌ست نیشانكرن و به‌رێز نێچیرڤان بارزانى بو سه‌روكاتیا هه‌رێمێ هاتیه به‌ربژاركرن و هه‌ر لوێ روژێ تا ئه‌ڤرو زور پرس و بابه‌ت هاتینه تێكه‌لكرن و زور داخازى هاتینه كرن كو دڤێت حكومه‌تا داهاتى یاهه‌رێمێ لسه‌ر راوه‌ستیت و كار لسه‌ر بكه‌ت !! ئه‌ڤجا ئه‌ف چه‌ندا هه ببه‌رنامه دئێته‌كرن بو پتر گرانكرنا بارێ كابینا داهاتى و حازركرنا جادێ بو رویبریبونا وێ !! یان ژى بو وان هیڤى و ئومێدێت بو خه‌لكى دروست بوین كو بارێ ئه‌منى یێ هه‌رێمێ و سه‌قامگیریا وێ كو به‌رێز مه‌سرور بارزانى به‌رپرسێ ئێمناهیێ بو ره‌نگڤه‌دانا خو هه‌بیت لسه‌ر حكومه‌تا و بابه‌تێ خزمه‌تگوزاریا و چاره‌كرنا كێشا !! له‌ورا ئه‌ف فشارێت هه د بارێ حكومه‌تێ زور گرانتر لێكه‌ت و توشى به‌رپسیاره‌تیه‌كا مازنتر بیت.\nشك تێدا نوینه كو دكابینن حكومه‌تێ ین به‌رى نوكه و تایبه‌ت ل چوار سالن ده‌ربازبوى كو به‌رێز نیچیرڤان بارزانى سه‌روكێ حكومه‌تێ بو كارێن مازن هاتینه ئه‌نجامدان و بریارێن گرنگ هاتینه ده‌ركرن و سه‌ره‌رایى وان هه‌مى فشار و قه‌یران و شه‌را و بارگرانیا ئاوارا و قه‌یرانا دارایى و فشارێن به‌غدا حكومه‌تا هه‌رێمێ شیا زوره‌ك ژ وان قه‌یرانا چاره‌كه‌ت و زوره‌ك ژ وان به‌ربه‌ستا و فشارا ژناف ببه‌ت و خوراگر بیت به‌رامبه‌ر هه‌مى كیشا و فشارا تایبه‌ت پشتى سه‌روكێ هه‌رێمێ رێزدار مه‌سعود بارزانى ده‌ست ژ پوستێ خو به‌ردایى لدوماهیا سالا 2017 و ئه‌و بارگرانیه ژى هه‌ر بو حكومه‌تا هه‌رێمێ ما له‌ورا ئه‌و كاودانن سه‌خت و دژوار و قه‌یرانن مازن ین به‌روكێ هه‌رێمێ گرتین تایبه‌ت پشتى خیانه‌تا 16 ئوكتوبه‌رێ و خوراگرتنا حكومه‌تا و ده‌ربازكرنا وان كاودانا و شكاندنا ئابلوقا د بارێ كابینا داهاتى گران كه‌ت كو هه‌رێمێ ژ ڤێ قوناغێ به‌ره‌ف قوناغه‌كا باشتر ببه‌ت.\nئه‌گه‌ر د به‌رنامێ حكومه‌تا داهاتى دا بریار ئه‌و بیت ژمارا وه‌زاره‌تان بێته كێمكرن و جڤاتێن پارێزگه‌ها بێنه هه‌لوه‌شاندن و جڤاتێن باژێرڤانیا بێنه خورتكرن و ببه‌رنامه و یاسا كار لسه‌ر نه‌هێلانا گه‌نده‌لیێ بێته‌كرن و بدروستى چاكسازى بچنه دبوارێ جێبه‌جێكرنێدا لوى ده‌مى پێتڤیه چه‌ندین یاسا بێنه راستڤه‌كرن و هه‌لوه‌شاندن برێیا په‌رله‌مانى و ئه‌ڤێ چه‌ندێ ژى پێتڤى خاندن و تێگه‌هشتنن نوى هه‌یه و رێكه‌فتنن نوى دناڤبه‌را لایه‌نن سیاسى و ئه‌ڤه ژى د ده‌مه‌كێ زور پێ چیت تا دبنه یاسا و ده‌ردكه‌ڤن و دئێنه جێبه‌جێ كرن و د ڤان یاسا و گهورینا ره‌نگڤه‌دانا خو هه‌بیت لسه‌ر یه‌كێن ئیدارى لپارێزگه‌ها و ده‌ستهه‌لاتن پارێزگه‌ها .\nله‌ورا گرنگه بزانین كو حكومه‌تا داهاتى د بو ماوه‌كى د لسه‌ر هه‌مان ریچكه و به‌رنامێ حكومه‌تا به‌رى نوكه چیت تاكو بابه‌تێ سه‌روكاتیا هه‌رێمێ ئێك لا دبیت و كێشێن دنافبه‌را هه‌رێمێ و به‌غدا د چارچوڤێ رێكه‌فتنه‌كێ دكه‌ڤنه سه‌ر رێیا چاره‌سه‌ریێ كو سه‌روك بارزانى د سه‌ره‌دانا خودا بو به‌غدا ئه‌ف چه‌نده ئێكلا كریه !! ئه‌ڤه زێده‌بارى كێشێن مازن ین ده‌ڤه‌رێ و فشارێن لسه‌ر ئیرانێ و كێشێن مازن ئه‌وێن لپارێزگه‌ها سلێمانیێ هه‌ین و چاره‌نڤیسێ پارێزگه‌ها كه‌ركوكێ و ناوچێن مادێ 140 ژ ده‌ستورى و ئاوارا كو ڤان كێشا هه‌میا كاره‌كێ مازن و ماوه‌كێ درێژ دڤێت تا چاره‌سه‌ر دبن.\nبه‌رامبه‌ر ڤێ چه‌ندێ خه‌لكێ هه‌رێمێ ته‌حه‌مولا هه‌ر تشته‌كى كریه د ڤان سالێن ده‌ربازبویدا و سه‌ره‌رایى هه‌مى قه‌یران و شه‌ر و فشارا خوراگر بویه و به‌ره‌ڤانى كریه له‌ورا به‌رامبه‌ر ڤێ چه‌ندێ چاڤێ وى لكابینا داهاتیه كو قه‌ره‌بویا ڤێ چه‌ندێ بكه‌ت و بارێ وان یێ ئابورى باشتر لێبكه‌ت و خزمه‌تگوزاریێن پێتڤى دابینكه‌ت و و دادپه‌روه‌ریا كومه‌لایه‌تى دروست ببیت و راسته ئه‌ڤه مافێن ره‌وا ین خه‌لكینه لێ بارگرانیه‌كا ئێك جارا مازنه بو حكومه‌تێ د ڤێ قوناغا هه‌ستیاردا.\nلێ بدیتنا من بارێ هه‌ره مازن و گران یێ حكومه‌تا هه‌رێمێ و سه‌روكاتیا هه‌رێمێ بو چوار سالێن داهاتى د ئه‌نجامێن ریفراندومێ بن كو بزانن ئایا به‌غدا د یاپێگیر بیت ب ده‌ستورى و چاره‌كرنا كێشا یان نه !! و ئه‌ڤ بابه‌ته ببیته پرسه‌كا نیف ده‌وله‌تى تایبه‌ت پشتى هه‌مى هه‌ولا دگه‌ل به‌غدا شكه‌ستن ئیناى و ده‌ستن هه‌رێمى و نیفده‌وله‌تى دیاربوین و بارودوخ گه‌هاندیه ڤى ئاستێ مه‌ترسیدار !! و ئێدى ئه‌ف چوار سالێن داهاتى د سالێن ئێكلاكه‌ر بن و د بریارێن مازن و گرنگ تێدا ئێنه دان .\nئه‌ڤه ئه‌گه‌ر ئه‌م بزانین كو ده‌ڤه‌ر هه‌مى یادقوناغه‌كا زورا هه‌ستیار و مه‌ترسیداردا ده‌رباز دبیت و هه‌ر چركه‌یه‌كێ چاڤه‌رێ شه‌رێن مازن دئێته كرن كو رویبده‌ن!!! و بارگرانیا هه‌را مازن ئه‌وه كو هه‌رێم یاپاراستى بیت و نه كه‌ڤیته به‌رێ چ لایه‌نا بوان شه‌رێ د ئێنه چاڤه‌رێ كرن ده‌ڤه‌رێدا.\nئەم هەواڵە 6241جار خوێندراوەتەوە


فۆڕمی تۆمارکردنی بابەت | فاینانشڵ تایمز: ڕەوشی بودجەی حکومەتی هەرێم بەشێوەیەکی مەزن باشبووە\nخەندان- دانا تەیب مەنمی بەوتەی پسپۆڕان ئێستا ڕەوشی بودجەی حکومەتی هەرێمی کوردستان بەشێوەیەکی مەزن باشبووە و دەتوانێت شایستە داراییەکانی کۆمپانیا نەوتییە بیانییەکان بدات، ئەوەش بەپێی راپۆرتێکی رۆژنامەی فاینانشڵ تایمزی بەریتانی. رۆژنامەکە ئەمڕۆ ڕاپۆرتێکی لەبارەی کێشەکانی کەرتی نەوتی هەرێمەوە بڵاوکردەوەو ئاماژەیکردووە بەوتەی پسپۆڕان کە دەڵێن ئێستا ڕەوشی بودجەی حکومەتی هەرێمی کوردستان، بە شێوەیەکی مەزن باشبووە، لەبەرئەوەی هەولێر سوودوەردەگرێت لە بەرزبونەوەی نرخەکانی نەوتی خاو. بەپێی راپۆرتەکە چاکسازییە ئابوورییەکانی حکومەتی هەرێم و کۆنتڕۆڵکردنەوەی هێزەکانی عیراق و هێزی پێشمەرگەی کوردستان، چەکدارانی داعشیان لەو ناوچانە دەرکردووە کە سەردەمێک لەعیراق کۆنترۆڵی کردبوو. میکایل نایتس، لێکۆڵەر لە پەیمانگای واشنتۆن، رایگەیاندووەبەمدواییانە نرخەکانی نەوت گەیشتووەتە ئاستێک بەجۆرێک کوردەکان دەتوانن شایستە داراییەکانی کۆمپانیا نەوتییە نێودەوڵەتییەکان خەرجبکەن بەبێ ئەوەی زیان بە خۆیان بگەیەنن. ئەوەش روونکراوەتەوە، کۆمپانیا بیانییەکانی نەوت کەلە هەرێمی کوردستان کاردەکەن، هیوادارن دوای کێشە سیاسی و داراییەکان، سوود لە بەرزبونەوەی نرخەکانی نەوتی خاو وەربگرن. جەختیشیکردۆتەوە، دوای ئەوەی پێنج ساڵ لەمەوبەر تۆنی هەیوارد، بەرێوەبەری جێبەجێکاری کۆمپانیای بی پی بەریتانی هەرێمی کوردستانی بە یەکێک لە دوا خاکە مەزنەکانی پیشەسازی نەوت و غاز وەسفکرد، ئێستا وێنەکە زۆرجیاوازە و پێشبینییەکانی کۆمپانیا نەوتییەکان بەوشێوەیە دەرنەچوون. ئەلستانتۆن، شرۆڤەکار لە کۆمپانیای RBC لەوبارەیەوە دەڵێت کاتێ خەڵک سەرەتا هاتنە ناوچەکە، نرخەکانی نەوت بەرزبوو، خەڵک ویستیان هەبوو هەندێک ریزک بکەن ئەگەر قازانجێکی زیاتر هەبوایە، دواتر شتەکان لە خراپەوە بۆ خراپترین ڕۆیشت لەسەر ئەرزی واقع، و هەروەها نرخەکانی نەوتی خاو دابەزین، و حکومەتی هەرێم نەیتوانی پارەی کۆمپانیا نەوتییەکان بدات. 26-03-2017


07:48 - 18/2/2021\nسەرۆک کۆمارو تورکیای\nسەرۆک کۆمارو تورکیای ئارۆ سکاڵای یاساییەش دژو کەمال کڵچدارئۆغڵوی تۆمارکەردە، چونکە تۆمەتبارشا کەردەن بە وەرپرسیاری جە کوشیای ئا13 بارمتە تورکا و دەسو پەکەکەی، کە سەرو کەشو گارەیۆ کوشیێ.\nرەجەب تەییب ئەردۆغان، سەرۆک کۆمارو تورکیای وەڵاشکەردۆ، جەڕووەو مەعنەویۆ سووکایەتیش پەنەکریان و داواو قەرەبووی بە بڕو نیم ملۆێن لیرە تورکیا کەرۆ جە کەمال کڵچدارئۆغڵۆی، سەرۆکو پارتو گەلو کۆماری (جەهەپە)ی.\nتورکیا رۆ یەکشەممەی ویەردەی وەڵاشکەردۆ 13 بارمتێ جەلایەنو (پەکەکە)یۆ جە سنوورو هەرێمو کوردەسانینە کوشیێنێ، ژمارێوە سەربازێ تورکێ مەیتەکێشا دلێ مەڕێنە وێستێنێوە.\nئاهەواڵە، بی هۆکارو جمنای شەقامو تورکیای، ژمارێوەفرێ جە حیزبە ئۆپۆزسیۆنەکا ئەردۆغانشا پانەی تۆمەتبارکەرد ژیانو دیلەکاش وستەن مەتەرسیوە، هێزش جیای گفتوگۆی پەی ڕزگارکەردەیشا بەکارئاردەن.\nکڵچدارئۆغڵو رۆ یەرەشەممەی جە پەرلەمانو وڵاتەکەیشنە واتش "تۆ دەست بەئۆپەراسسیۆنێوەکەردەن پەڕزگارکەردەی بامتەکا، بەڵام بارمتەکێ مەردێ، مشۆم یۆ دەسجەکارکێشۆوە و وەرپەرسا چا دیلا ئاڎیچ، رەجەب تەییب ئەردۆغانە".\nپارتی کرێکاراو کوردەسانی، وەڵاشاکەردۆ، ئا 13 بارمتێ بەهۆکارو هێرشو تورکیایۆ کوشیێنێ، بەڵام تورکیا ئا نەش ڕەدکەردۆ.


״عیراق پارە بلۆككراوەكانی ئێران دەگەڕێنێتەوە״ – Knwe.org\nسەرەکی » ئابووری » ״عیراق پارە بلۆككراوەكانی ئێران دەگەڕێنێتەوە״\n״عیراق پارە بلۆككراوەكانی ئێران دەگەڕێنێتەوە״\nوەزیری وزەی ئێران ئاشكرایدەكات، حكومەتی عیراق بەشێك لە پارە بلۆككراوەكانی ئێرانی گەڕاندۆتەوە، بەو مەرجەی لە كڕینی ڤاكسینی دژە كۆرۆنادا خەرج بكرێت.\nرەزا ئەردكانیان، وەزیری وزەی ئێران رایگەیاندووە، حكومەتی عیراق بڕی 125 ملیۆن دۆلار لە پارەی بلۆككراوی وڵاتەكەی گەڕاندۆتەوە، بە ئامانجی كڕینی 16 ملیۆن ژەمە ڤاكسینی كۆرۆنا.\nئاماژەی بەوەشكردووە، گەڕانەوەی پارە بلۆككراوەكانی ئێران لە عیراق، لە ئەنجامی گفتوگۆ و هەوڵێكی دوور و درێژ بووە لەگەڵ بەرپرسانی عیراق و بانكی بازرگانیی ئەو وڵاتە.\nئەو وەزیرەی ئێران روونیشیكردۆتەوە، هەفتەی داهاتوو رێكارە كارگێڕییەكان تەواو دەبن و كاروانێكی ڤاكیسنی كۆرۆنا رادەستی وەزارەتی تەندروستیی ئێران دەكرێت و بەشێك لە شایستە داراییەكانی وڵاتەكەی بۆ كڕینی ڤاكسینی كۆرۆنا خەرج دەكرێت.\nبەهۆی سزاكانی ئەمریكا بۆ سەر ئێران، دەیان ملیۆن دۆلاری ئێران لە عیراقدا بلۆككراون و عیراقیش پابەند كرا بە بلۆككردنی ئەو پارانە، ئەگەر ئەو رێكارەشی نەكردایە، ئەوا سزای عیراقیش دەدرا و پارەكانی لە ئەمریكا و ئەوروپا بلۆك دەكرا.\nپێشتریش، عەبدولناسر هیممەتی بەڕێوەبەری بانكی ناوەندیی ئێران ئاشكرایكرد، تاران و سیئۆل رێكەوتوون لەسەر ئەوەی بڕی ملیارێك دۆلار لەپارە بلۆككراوەكانی ئێران لە كۆریای باشوور حەواڵەی ئێران بكرێتەوە.\nئەوەشی راگەیاندبوو، لەگەڵ هەریەك لە عیراق و عومان و ژاپۆنیش دەستیان بە گفتوگۆ كردووە، بۆ ئەوەی پارە بلۆككراوەكانی ئێران لەو وڵاتانەش ئازاد بكرێت.\nجێگەی باسكردنە، لەدوای سەپاندنی سزای ئابووریی ئەمریكا بەسەر ئێراندا، دەیان ملیۆن دۆلاری ئەو وڵاتە لە ژمارەیەك وڵات لە نێویدا عیراق بلۆككران. ئێستاش واشنتۆن چاوپۆشی دەکات لە گەڕاندنەوەی بەشێک لەو پارە بلۆککراوانە.


دانیشتوانی ناوچە سنورییەكان هانا بۆ پەرلەمان دەبەن - تۆڕی میدیایی خەڵک\nبۆردومانەكانی توركیا و ئێران هەراسانیان كردوون\nدانیشتوونی دەڤەری برادۆست و قەندیل و باڵەکایەتی و ناوچە سنوریەکان، سەردانی پەڕلەمانی کوردستانیان کرد ڕایدەگەیەنن، تۆپبارانەکانی تورکیا و ئێران تائێستا بەبڕی زیاتر لە ٥ ملیۆن دۆلار زیان بەڕەزوو و باغ و ئۆتۆمبێل و خانوو و ئاژەڵیان کەوتووە، بەشێوەیەک ٦٠ هەزار دۆنم زەوی و باغ و پاوان سوتاون\nعەبدولرەحمان مینە، بەناوی کەس و کاری قوربانیانی تۆپبارانی ناوچە سنوریەکانی هەرێمی کوردستان ڕایگەیاند، ئەمڕۆ نیگەرانی خەڵکی ناوچەکەیان گەیاندە پەڕلەمانی کوردستان، کە بەداخەوە بەهۆی تۆپبارانەکانی تورکیا و ئێران ناوچەکانیان زیانێ زۆری گیانی ماددی پێگەیشتووە کە تائێستا نزیکەی ٥٠ هاوڵاتی شەهیدبوون و ٦٠کەسیش برینداربوون، بەبڕی زیاتر لە ٥ ملیۆن دۆلار زیان بەڕەزوو و باغ و ئۆتۆمبێل و خانوو و ئاژەڵیان کەوتووە، بەشێوەیەک ٦٠ هەزار دۆنم زەوی و باغ و پاوان سوتاون و دوو ملیۆن داری خۆرسکیش مەترسی ووشک بوونیان لەسەرە،بەهۆی ئەوەی ناوچەیەکی کشتووکاڵیە ژێرخانی ئابووری کەوتۆتە مەترسی.\nدەشڵێت، پەکەکە هۆکاری ئەو ڕووداوانە نیە و ئێمە داوا دەکەین تۆپبارانی ناوچەکانیان ڕابگیرێن و پڕۆسەی ئاشتی لەنێوان حزبە کوردیەکان و تورکیا دەست پێبکاتەوە و قەرەبووی زیانەکانیشیان بکرێتەوە، لەهەمان کاتدا قەبارەی زیانەکانیان لەڕێگەی عیراقەوە بگەیەنرێتە نەتەوەیەکگرتووەکان، هەموو ئەمانەش بە کونسوڵی تورکیا و ئیران ڕابگەیەنرێت.\nلوقمان وەردی، ئەندامی پەڕلەمانی کوردستان ڕایگەیاند، بەداخەوە دۆخێکی خراپ لەم ناوچانە بەڕێودەچێت و چەندین زەرەروو مەترسی ڕووبەڕوویان بۆتەوە و پشتیوانیان دەکەین دەست درێژیەکانیان ڕابگیرێت و قوربانیەکان بەشەهید هەژمار بکرێن.\nوتیشی، چارەسەر ئەوەیە تورکیا بەدانوستان کێشەکان چارەسەر بکات، چیتر ژیانی هاوڵاتیان نەکرێتە مەترسی، چونکە ئەم ناوچانە خەڵکەکەی سەڕەڕای قوربانی زۆر بەڵام خۆیان ناوچەکانیان ئاودان کردۆتەوە و دەبێت سنورێک بۆ ئەو دەست درێژیانە دابنرێت و خەڵکەکەشی قەرەبوو بکرێتەوە.\nعەمید فەرەیدون عومەر؛ لەبارەی وەرگرتنەوەی مۆڵەتی گشتی لە فەرمانبەران ڕوونكردنەوە دەدات\nخەڵك- پەیوەندییەكان گشتییەكان لە وەزارەتی تەندروستی ئێران ڕایدەگەیەنێت، لە 24 كاتژمێری ڕابردوودا زیاتر لە 11 هەزار و 700 تووشبووی نوێ بە ڤایرۆسی…\n08 مارس 2021 10.41 pm\nخەڵك وتەبێژی كۆشكی سپی ڕایدەگەیەنێت، وڵاتەكەی تەنها لە ئەگەری گەڕانەوەی بۆ پابەندبوونەكانی ئێران بە ڕێككەوتنی…


واشنتن..هه‌نگاو بۆ مانه‌وه‌ی هه‌میشه‌یی زۆرترین هێز له ڕۆژهه‌ڵاتی ناوه‌ڕاست\n:: AM:06:49:11/06/2019 \nڕۆژنامه‌ی وۆل ستریت جۆرنالی ئه‌مه‌ریكی له ڕاپۆرتێكدا بڵاوی كرده‌وه، كه جه‌نه‌راڵ فرانك ماكنزی فه‌رمانده‌ی ناوه‌ندی هێزه‌كانی ئه‌مه‌ریكا پلان و بیرۆكه‌ی ئه‌وه‌ی هه‌یه، كه هێزه‌كانی ئه‌مه‌ریكا به‌شێوه‌یه‌كی هه‌میشه‌یی له ڕۆژهه‌ڵاتی ناوه‌ڕاست جێگیر بكات و كه‌شتی فڕۆكه‌هه‌ڵگری ئه‌براهام لینكۆلن و فڕۆكه جه‌نگییه‌كانی بی 52 له ناوچه‌كه هیچ كات نه‌گه‌ڕێنێته‌وه.\nئه‌و بیرۆكه‌یه‌ی ماكنزی دوای ئه‌وه دێ هه‌فته‌ی ڕابردوو گه‌شتێكی خێرایی بۆ ناوچه‌كه ئه‌نجام دا و هێزه‌كانی ئه‌مه‌ریكای له ناوچه‌كه به‌سه‌ر كرده‌وه و دوا زانیاری و پێشڤه‌چوونی له‌باره‌ی دۆخی هێزه‌كانی ئه‌مه‌ریكا كۆ كرده‌وه، پاش ئه‌وه‌ی هه‌ڕه‌شه‌كانی ئه‌مه‌ریكا ڕوویان له زیادبوون كرد و ئه‌مه‌ریكایش هێز و فڕۆكه‌ی جه‌نگی و كه‌شتی فڕۆكه‌هه‌ڵگری به‌ره‌و ناوچه‌كه جوڵاند.\nماكنزی دووپاتی له‌وه كرده‌وه، كه هه‌ڕه‌شه‌كانی ئێران مه‌ترسی گه‌وره و ڕاستین له كه‌نداو، بۆیه پێویسته ئه‌مه‌ریكا هه‌موو ڕێوشوێنێك بگرێته‌به‌ر و ڕێ نه‌دات جارێكی تر ئێران هه‌رگیز كارتی گه‌رووی هورمز و داخستن و ڕێگرتنی له بازرگانی نه‌وتی جیهان له ناوچه‌كه به‌كاربهێنێت، بۆیه پێویسته به‌شێوه‌یه‌كی به‌رده‌وام هێزه‌كانی ئه‌مه‌ریكا له ناوچه‌كه بمێننه‌وه، چونكه بلاوبوونه‌وه‌ی هێزه‌كانی ئه‌مه‌ریكا له ناوچه‌كه كاریگه‌ری ته‌واوی دروست كردووه و ئێران پاشه‌كشه‌ی له هه‌ڕه‌شه‌كانی كردووه و به‌ره‌و سازش بۆ واشنتن هه‌نگاو ده‌نێت.\nڕۆژنامه‌كه نووسیویه‌تی، كه ماكنزی ده‌یه‌وێ توانا سه‌ربازییه‌كانی ئه‌مه‌ریكا له ڕۆژهه‌ڵاتی ناوه‌ڕاست به‌ره‌و پێشه‌وه ببات، به جۆرێك كه واشنتن خاوه‌نی قه‌ڵغانێكی گه‌وره‌ی به‌رگری بێ له ناوچه‌كه، به تایبه‌ت بۆ پاراستنی به‌رژه‌وه‌ندییه ئابوورییه‌كانی، گرتنه‌به‌ری هه‌نگاوێكی له‌مشێوه‌یه وا ده‌كات، بۆچوونی ئه‌مه‌ریكا له ناوچه‌كه و له پرۆسه‌ی هه‌ڵبه‌ز و دابه‌زی نرخی نه‌وت و جێگیركردنی بازاڕی وزه به ته‌واوی زاڵ بكات، بۆیه پێویسته له چوارچێوه‌ی ستراتیجێك كه پێوه‌سته به ئاسایشی نه‌ته‌وه‌یی ئه‌مه‌ریكا، واشنتن هه‌نگاو بهاوێژێ بۆ مانه‌وه‌ی هه‌میشه‌یی زۆرترین هێزی له كه‌نداو، ئه‌مه‌یش له كاتێكدایه ڕووسیا و چین له ململانێدان بۆ ئه‌وه‌ی هه‌ژموون به‌سه‌ر وڵاتانی ناوچه‌كه بسه‌پێنن و پێگه و كاریگه‌ری له‌سه‌ر ئه‌و ناوچه ستراتیجییه ئابوورییه‌ی جیهان دروست بكه‌ن.\nوۆل ستریت جۆرنال نووسیه‌یه‌تی كه ماكنزی بۆ ئه‌و مه‌به‌سته له‌گه‌ڵ ته‌واوی فه‌رمانده سه‌ربازییه‌كانی ئه‌مه‌ریكا له ناوچه‌كه كۆبووه‌ته‌وه و هه‌مووان پشتیوانی ته‌واوه‌تی خۆیان بۆ ئه‌و ستراتیج و پرۆژه‌یه دووپات كردووه‌ته‌وه، چونكه ئیتر به ته‌واوی هه‌ڕه‌شه و چاوسووركردنه‌وه‌ی وڵاتان بۆ سه‌ر به‌رژه‌وه‌ندییه‌كانی ئه‌مه‌ریكا له ناوچه‌كه كۆتایی پێ دێنێت و ناكرێ هه‌ركات هه‌ڕه‌شه‌یه‌ك دروست بوو، جارێكی تر ئه‌مه‌ریكا كه‌شتیگه‌ل و سه‌ربازانی به‌ره‌و ناوچه‌كه بجوڵێنێت.\nسه‌ركرده سه‌ربازییه‌كانی ئه‌مه‌ریكا له‌و بڕوایه‌دان كه پێویسته به ته‌واوی وڵاتانی ناوچه‌كه گۆش بكرێن و بترسێنرێن، بۆ ئه‌مه‌یش پێویستیان به مانه‌وه‌ی هه‌میشه‌یییه، له‌به‌ر ئه‌وه پێویسته واشنتن ڕه‌زامه‌ندی له‌سه‌ر ئه‌و جۆره ستراتیجه بدات و به ته‌واوی پشتیوانی بیرۆكه‌كه‌ی ماكنزی بكات، بۆ ئه‌وه‌ی شوێن پێ له ڕۆژهه‌ڵاتی ناوه‌ڕاست قایم و به‌هێز بكه‌ین.\nهه‌رچه‌نده ئه‌و بیرۆكه‌یه‌ی ماكنزی پێویستی به تێچووێكی یه‌كجار زۆری ساڵانه‌یه، به‌ڵام سه‌ركرده سه‌ربازییه‌كان له‌و بڕوایه‌دان كه ئه‌گه‌ر به‌راوردی به‌رژه‌وه‌ندییه‌كانی ئه‌مه‌ریكا له ناوچه‌كه له‌گه‌ڵ ئه‌و تێچووه بكه‌ی كه بۆ مانه‌وه‌ی هه‌میشه‌یی سه‌ربازانی ئه‌مه‌ریكا له ناوچه‌كه خه‌رج ده‌كرێ، زۆر كه‌متره، بۆیه پێویسته بژارده‌ی دووه‌م هه‌ڵبژێرین، چونكه له ئه‌گه‌ری جێگیرنه‌بوونی هه‌میشه‌یی، هه‌ركات هه‌ڕه‌شه له به‌رژه‌وه‌ندییه‌كانی ئه‌مه‌ریكا بكرێ، ئه‌وا جارێكی تر هه‌ر ده‌بێ هێز بجوڵێنرێ و تێچووی پێویسته، دواتر گه‌ڕانه‌وه‌یشیان تێچووێكی تری ده‌وێ، به‌ڵام مانه‌وه هه‌م به‌رژه‌وه‌ندییه‌كان بۆ هه‌میشه ده‌پارێزێ و هه‌میش تێچووی ئه‌م هه‌موو هاتن و چوونه ناكات.\nماكنزی ڕوونی كردووه‌ته‌وه، كه پێویسته ئه‌و پلان و ستراتیجییه هه‌نگاو به هه‌نگاو جێبه‌جێ بكرێ و ژماره‌ی هێزه جێگیره‌كانی ئه‌مه‌ریكا له كه‌نداو و ڕۆژهه‌ڵاتی ناوه‌ڕاست زۆر به‌رز بكرێنه‌وه و خه‌مڵاندن بۆ هه‌موو ئه‌گه‌ر و پێشهاتێك بكرێت، به‌مشێوه‌یه ده‌توانین به یه‌كجاری خه‌می هه‌ڕه‌شه و هێرش بۆ سه‌ر به‌رژه‌وه‌ندییه‌كانمان له ڕۆژهه‌ڵاتی ناوه‌ڕاست به كۆتا بهێنین.\nبوونی ئه‌مه‌ریكا له كه‌نداو به تایبه‌تی له 1990 ه‌وه به ته‌واوی په‌ره‌ی سه‌ندووه، پاش ئه‌وه‌ی هێزه‌كانی ئه‌مه‌ریكا له هه‌ڵمه‌تی گه‌رده‌لوولی بیابان بۆ پاراستنی كوێت له ده‌ستدرێژی ڕژێمی به‌عسی عێراق به‌سه‌رۆكایه‌تی سه‌دام حوسێن هاتنه ناوچه‌كه، له‌وكاته‌وه جێگیربوون و به‌شێكی كه‌میان له ده‌یان بنكه‌ی سه‌ربازی ئه‌مه‌ریكی له وڵاتانی ناوچه‌كه بڵاوبوونه‌ته‌وه و نه‌گه‌ڕاونه‌ته‌وه.\nهاوكات ئه‌مه‌ریكا له ئوردن و كوێت و به‌حرێن ساڵی ڕابردوو سیسته‌می دژه مووشه‌كی پاتریۆتی جێگیر كرد، ماوه‌ی زیاتر له 20 ساڵه به ته‌واوی وڵاتانی عه‌ره‌بی ناوچه‌كه پڕچه‌ك ده‌كات بۆ ئه‌وه‌ی هه‌ركات پێویستی پێیان بێ به‌كاریان بهێنێت، بۆ ئه‌مه‌یش چاوی له‌وه‌یه كه له عێراق و ئیمارات و قه‌ته‌ڕیش شوێن پێی جێگیر بكات و سیسته‌می مووشه‌كی و دژه مووشه‌كی ئه‌مه‌ریكی جێگیر بكات.


وەزارەتی ڕۆشنبیری بڕیارێکی بەعسیانەی دەکرد! – بۆپێشەوە\nوەزارەتی ڕۆشنبیری بڕیارێکی بەعسیانەی دەکرد!\nLast updated تشرینی یەکەم 1, 2020\nبەرواری٢٤/٩/٢٠٢٠ وەزارەتی رۆشنبیری حکومەتی هەرێم!! بریارێکی دەرکرد، بەپێی ئەو بڕیارە لەمەودا لیژنەیەکی چاودێری پێکدەهێنن بۆ چاودێری ئەو کتێبانەی دەنووسرێن، بەمەبەستی پێدانی ژمارەی سپاردنیان. بە گوێرەی ئەم بڕیارەی وەزارەتی ڕۆشنبیری… کتێبێک بۆئەوەی ژمارەی سپاردن و ڕیگەی چاپکردنی پێبدرێت، پێویستە ڕەچاوی “بەرژەوەندی باڵای نیشتیمانی و نەتەوەیی و پاراستنی بەها پیرۆزییەکان بکرێت و شیرازەی کۆمەڵایەتی و پاراستنی بەها و هێما پیرۆزەکان تێک نەدات”\nئەم تێکستەی وەزارەتی رۆشنبیری ڕیک و راست، قفڵدانە لەهەر دەنگ و قەڵەمێکی نەیار بەدەسەڵات، نەیار بە بزوتنەوەی کۆنەپەرستانەی قەومی و دینی خێڵ و سەرانی بە پیرۆزکراویان، مێژووی بەدرۆ نوووسراویان، کارگەی دروستکردنی کاریزمای چنگ بەخوێنیان. وە ڕێگرە لەهەر رەخنەیەکی مۆدێرن و ئینسانی لەهەر نەریت و فکر و سیاسەت و کەلتورێک کە گۆمی لیخنی تاوانکاری بزوتنەوە کۆمەڵایەتییە بۆگەن و لیخنەکان، دەشڵەقێنی. وە دەرگا دادەخات لەبەردەم هەر لێکدانەوە توێژینەوەیەکی زانستی و رەخنەگرانە لە ژێر ناوی پاراستنی بەها و پیرۆزییەکاندا.\nئەم بڕیارە، بڕیاری چاوەڕوانکراوی دەسەڵاتی تاڵانچی بزوتنەوەی کوردایەتییە و هاتاو تەریبە بە برسیکردن و موچە لێبرین و نۆکەرایەتی و خۆشخزمەتی و هەراجکردنی هەموو پیرۆزییەکانی ئینسان و بەهاو باڵا شکۆدارەکانی ناو کۆمەڵگە، لە راستگۆیی و یاخی و بوون و مل نەدان و تێکۆشان و رەخنەکردنی پۆخڵەواتە بێ کۆتاو تاوانە زنجیرەیەکانی بزوتنەوەی کوردایەتی و حزبەکانی.\nئەم بڕیارە بەمانای وشە، بەعسیانە و داعشیانەیە و پاساوەکانیشی بۆ ڕیگەگرتن لە رەخنە و نووسین و ئازادی چاپەمەنی و بیرواڕو بەیان، هەمان پاساوەکانی بەعس و داعشە.\nبەعس بەپاساوی پاراستنی سەروەری نیشتیمانی و شکۆی نەتەوەیی و بەها پیرۆزەکانی… کەشی ئازادی و بەیان و چاپەمەنی و نووسینی کڵۆم دابوو، وە هەر بەو پاساوەش بەدەیان هەزار ئینسان لەکونجی زیندانەکاندا راگیران و بەدەیان و سەدانیان بەهەمان پاساوی ڕیزگرتن لە پیرۆزییەکان لەدار دران.\nداعش بەهەمان پاساوی بەرگری لە پیرۆزییەکانی ئیسلام و رەمزەکانی، بەسەدان و هەزاران ئینسانی سەربڕی و ژنانی لە بازاڕ و کڕینی ئیسلامی و بەها” پیرۆزەکانی ئیسلامدا” خستە مامەڵەی ئیسلامی محەمەدییەوە… مێژووی رژێمە فاشیستەکانی دنیا سەر رێژە لەم بریارەی وەزارەتی رۆشنبیری!!\nئەم بریارە لە کاتێکدا دەردەچێت، کە وەزارەتی رۆشنبیری و راوێژکارە گەمژەکانی باش دەزانن، دنیای ئەمڕۆ، دنیای سەردەمی بەعس و رژێمە فاشیستە قەڵەم کوژە ئازادەکان نییە، دنیای کڵۆم دراوی رابردوو نییە…سەردەمی میدیاو چاپەمەنی کۆنترۆڵکراو نییە… ئەمرۆ سۆشیال میدیاو کەناڵەکانی راگەیاندن و گەیاندنی نووسین و پەیام و بۆچوون و لێکدانەوەو رەخنەکان، بە کۆمەڵگە لە ئیرادەی هەموو دەسەڵاتەکان باڵاتر و گەورەترە و هەوڵدان بۆ چوارچێوەدان و کڵۆمکردنی بە یاسای بەعس ئاساو داعش ئاسا، بەشوێنێک ناگات.\nئەم پەلەقاژەیەی وەزارەتی رۆشنبیری بۆ ڕیگەگرتن لە خستنە ڕووی تاوانکارییەکانی بزوتنەوەی کوردایەتی و کاراکتەرەکانی، بۆ بێدەنگکردنی ئاه و ناڵەی ئینسانی برسیکرا و موچە لێبڕاو، بۆ بێدەنگ کردنی و بیئیرادەکردنی ئینسانی ناڕازی و رەخنەگر لەو بەهایانەی بەناوی پیرۆزییە نیشتیمانی و نەتەوەیی و بەها پیرۆزە کۆمەڵایەتییەکان، دەیانەوێت پیرۆزییەکانی ئینسانی ئازاد و دیدی ئازاد و رەخنەگرانە، قفڵ بدەن، بەشوێنێك ناگات.\nهەروەکو چۆن پرۆژە یاسای رێکخستنی میدیای ئەلکترۆنی، لەناو بێشکەدا، خنکێنرا، ئەم بریارەش پێویستە ئاوا توڕبدریتە ناو زبڵدانی بریارە بێ هەژمارە دژە ئینسانیەکانی تر… وە ناوی خاوەنان و ئەندازیارانی ئەم بریارانەش لە دیوار و ئەرشیفی سەرکوتگەری قەڵەم و رەخنە بنووسرێن، تا نەوە دوای نەوە ئەم قارەمانانەی جەنگیو لەدژی ئازادی بناسن.\nجێگای ئاماژەپێدانە، ژمارەیەک نووسەر و رۆژنامەنووس بەدژی ئەو بڕیارەی وەزارەتی رۆشنبیریدا وەستانەتەوە، کە ئەمە کارێکی باشە، بەڵام بەشی هەرەزۆری هەر ئەو نووسەر و رۆژنامەنووسانە، لەبەرامبەر داخستنی نووسینگەکانی ئین ئارتی، دەستگیرکردنی دەیان لە هەڵسوڕاوان و بەشداری خۆپیشاندانەکانی بادینان و هەولێردا بێدەنگن. ئەمەش ناکۆکییەک لە هەڵوێستی ئەو نووسەرو رۆژنامەنووسانە لە مامەڵە لە پرسی ئازادی و ئازادییەکان و ئازادی بەیان و چاپەمەنیدا دەخاتە ڕوو، کە پێویستە ئەم ناکۆکییە وەڵام بدەنەوە.


عەبدولڕەزاق شەریف: ئەمجارە بە پێ خاوسی ناچینە حکومەتەوە\nئەندامێکی جڤاتی نیشتیمانی بزوتنەوەی گۆڕان ڕایگەیاند هیچ بڕیارێک تائێستا نەدراوە لەبارەی بەشداری کردنی بزوتنەوەی گۆران لە حکومەتدا و هیچ گرەنتیەکیش نیە بۆ گۆڕان لەئەگەری بەشداریکردنی،و دەڵێ ئەمجارە بە پێ خاوسی ناڕۆینە پەرلەمان.\nعه‌بدولره‌زاق شه‌ریف ئه‌ندامى جڤاتى نیشتیمانى بزوتنه‌وه‌ى گۆڕان سەبارەت بە ناڕەزاییەکانی خەڵک لە تۆڕە کۆمەڵایەتیەکان رایده‌گه‌یه‌نێت ڕەنگە ناڕەزایی تۆڕە کۆمەڵایەتیەکان بۆ ئێمە زۆر پێوەر نەبێت بۆ بڕیاردان لە جڤاتی نیشتمانی، بەڵام نەک هەر لەتۆڕە کۆمەڵایەتیەکان ئەو دەنگە ناڕازییە هەیە بەڵکو لەناو بزوتنەوەی گۆڕانیش و جڤاتی نیشتمانیش ئەو بۆچوونە هەیە کە گۆڕان بەشداری حکومەت نەکات.\nدەشڵێ هەموو گفتوگۆ و بۆچوونەکان جڤاتی نیشتمانی بڕیاری لەسەر دەدات بۆ بەشداریکردن لەحکومەت یاخود نا،بابەتەکە دوو دڵی گۆڕان نیە لە بەشداریکردن یاخود بەشدارینەکردن لە حکومەت، بەڵکو ئەوەی لای ئێمە گرنگە بەرنامەی حکەمەتەکەیە کە چ گۆڕانکاریەک لەڕووی ئابوری و سیاسی دەکات.\nباس له‌وه‌شدەکات، لە سیاسەتدا هیچ گرەنتیەک نیە هیچ بەڵێنێک نیە لەئەگەری بەشداری کردنمان کە سیناریۆکان دوبارە نابنەوە، بەڵام لە بواری کرداری دەردەکەوێت چەندە ئەو بەڵێنانە جێبەجێدەکەن،"ئێمە تا ئێستا بڕیاری بەشداریکردنمان نەداوە لە حکومەت، ئەگەر بەرنامەی سیاسی و فەرهەنگی و کلتوری و ئابوری حکومەتمان بەدڵ بوو ئەوکات بەشداری دەکەین.\nدەشڵێ ئێمەش ئەمجارە بە پێ خاوسی ناکەوینە ناو حکومەتەوە، هەرچەندە پێشتریش بە بەڵێنی سەرکردەکان چوینە ناو حکومەت بەڵام بەداخەوە ئەو بەڵێنانەیان جێ بەجێ نەکرد ئەو بەڵێنانەش هەمووی لەبەرژەوەندی خەڵکی کوردستان بوو، هیچ گرەنتیەک نیە ئەوەشش نیە بە بەڵێنی هیچ کەس و لایەک هەڵخەڵەتێین بەڵام ئەمە ململانێی سیاسیە، وەک وتم هەموومان لەکەشتیەکداین لەو ململانێیەش بەردەوام دەبین.


کوردیپێدیا - ئاگاداریەک لە وەزارەتی پێشمەرگەوە 04-11-2019\n📝 ئاگاداریەک لە وەزارەتی پێشمەرگەوە 04-11-2019 | پۆل: بەڵگەنامەکان | زمانی بابەت: 🏳 کوردیی ناوەڕاست\nئاگاداریەک لە وەزارەتی پێشمەرگەوە 04-11-2019\nوەزارەتی پێشمەرگەوەزارەتی پێشمەرگە داوا لە دەرچوانی قۆناغی ئامادەیی (بەشی زانستی) دەکات، ئەوانەی ئارەزووی خۆبەخشانەی خوێندنیان هەیە لە خولی (80)ی کۆلێژی هێزی ئاسمانی عێراقی و دەرچوونیان وەک ئەفسەری فڕۆکەوانی، دەتوانن لە رێگەی بنەکەکانی خۆبەخشینی سەر بە بەڕێوەبەرایەتی گشتی تاکەکان و خۆبەخشەکانی وەزارەتی پێشمەرگە ناویان تۆمار بکەن، بەم شێوه و مەرجانەی لای خوارەوە:\nکات و ماوەی ناو تۆمارکردن :\nناونوسین لە رۆژی سێ شەممە 5/11/2019 دەست پێدەکات و تا رۆژی پێنج شەممە 14/11/2019 بەردەوام دەبێت.\nشوێنەکانی ناو تۆمارکردن:\n1. دانیشتوانی سنووری هەردوو پارێزگای هەو لێرو دهۆکدهۆک / لە بەڕێوەبەرایەتی گشتی تاکەکان و خۆبەخشەکانی وەزارەتی پێشمەرگە، کۆمەڵگای دەروازەی هەولێرهەولێر/ سەر رێگای هەولێر- شەقڵاوە.\n2. دانیشتوانی پارێزگاکانی کەرکوککەرکوک و سلێمانیسلێمانی و هەڵەبجه و هەردوو ئیدارەی گەرمیانگەرمیان و راپەڕین / لە بنکەی خۆبەخشی سلێمانی / سلێمانی - گەڕەکی سەرچنار.\nمەرجەکانی وەرگرتن :\nپێشکەشکار دەبێ خاوەن رەگەزنامهی عێراقی بێت و لە دایک و باوکێکی عێراقی بێت.\nتەمەنی لە 18 ساڵ کەمتر نەبێت، واتا لە دایکبوی 01-01-199701-01-1997 تا 31/12/2001 بێت.\nدەرچووی ساڵانی خوێندنی 2014 تا 2019 بێت.\nدەرچووی خوێندنی ئامادەیی بەشی زانستی بێت و کۆنمرەی لە %65 کەمتر نەبێت.\nکەسوکاری شەهیدان، مەرجی کۆنمرە نایانگرێتەوە.\nپێویستە خۆبەخشی پێشکەشکار، لە تاقیکردنەوەکانی پزیشکی و جەستەی و توانای هزریی دەربچێ.\nپێویستە پێشکەشکار ئینتیمای بۆ گەل و نیشتیمان هەبێت.\nسزا نەدرابێت لەسەر هیچ کەتن و تاوانێکی ئابڕووبەرانە و تاوانەکانی تیرۆر تایبەت بە ئاسایشی ناوخۆیی و دەرەوەی وڵات.\nخوو رەوشتی بەرزو خاوەن رەفتاری چاک بێت.\nپێشتر لە هیچ خولێکی ئەکادیمیاو کۆلێژەکانی سەربازی دەرنەکرابێ یان لێی نەکشابێتەوە.\nپێویستە لە چاوپێکەوتن دەربچێت.\nپێداویستیەکانی ناو تۆمارکردن :\nبڕانامەی خوێندن (وێنەی رەسەن – ئەسڵی)، لەگەڵ (4) دانەی کۆپیکراو.\nناسنامەی باری شارستانی – رەگەزنامەی عێراقی – کارتی زانیاری – فۆرمی خۆراک، (کارتی نیشتمانی)، هەموو پێداویستیەکان دەبێت لەگەڵ وێنە رەسەن (ئەسڵی) ەکە (4) دانەی کۆپیکراویشیان ئامادەبێت.\nناسنامەی شارستانی و رەگەزنامه و کارتی زانیاری و فۆرمی خۆراکی دایک و باوک، وێنەی رەسەن بە (4) وێنەی کۆپیکراوەوە.\nگرێبەستی هاوسەرگیری دایک و باوک، وێنەی رەسەن بە (4) وێنەی کۆپیکراوەوە.\n(8) وێنەی تایبەتی خۆبەخش، رەنگاورەنگ و پشتی سپی بێت.\n#وەزارەتی پێشمەرگە | #دهۆک | #هەولێر | #کەرکوک | #سلێمانی | #گەرمیان | #01-01-1997 | #04-11-2019 |\n1. 👁 01-01-1997\n2. 👁 04-11-2019\n♕ وەزارەتەکانی باشوور (هەرێم): وەزارەتی پێشمەرگە\n➕ ئەم بابەتە لەلایەن: (بەناز جۆڵا)ەوە لە: Nov 4 2019 2:49PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Nov 5 2019 7:58AM پێداچوونەوەی بۆکراوە و ئازادکراوە\n👁 ئەم بابەتە 1,531 جار بینراوە\n📷 فایلی وێنە 1.0.1 92 KB Nov 4 2019 2:50PM بەناز جۆڵا


ئاسۆی پێکھێنانی کابینەی نوێی حكومه‌ت روونتر ده‌بێتەوە\nزیاتر لە سێ مانگ تێپەڕیووە بەسەر ھەڵبژاردنی پەرلەمانی کوردستاندا و تا ئێستا کابینەی نۆیەم پێکنەھێنراوە , بەڵام لە دواین کۆبوونەوەیاندا پارتی و یەکێتی رێکەوتون لەسەر ئەوەی پەلەبکرێت لە پێکھێنانی کابینەکە .\nچاوەرێ دەکرێت لە رۆژانی داھاتوودا ئاسۆی پێکھێنانی کابینەکە روونتر ببێتەوە\nلەدواین خولی دانوستانەکاندا پارتی و یەکێتی و گۆڕان جۆرێک لێکتێگەیشتن لە نێوانیاندا ھاتووەتە ئاراوە لە بارەی کارنامەی کابینەی نۆیەم و بەرکەوتەو پشکی لایەنەکان لە کابینەی داھاتووی حکومەتی ھەرێمی کوردستان و بەمەش چاوەرێ دەکرێت لە رۆژانی داھاتوودا ئاسۆی پێکھێنانی کابینەکە روونتر ببێتەوە.\nئەمڕۆ لە سلێمانی وەفدی باڵای یەکێتی و پارتی کۆدەبنەوە\nبۆ تاوتوێکردنی پرسی پێکھێنانی کابینەی نۆیەمی حکومەتی ھەرێمی کوردستان و چەند پرسێکی تر، ئەمڕۆ لە سلێمانی وەفدی باڵای یەکێتی و پارتی کۆدەبنەوە و بەپێی زانیارییەکانیش، دوای کۆبوونەوەی یەکێتی و پارتی، رۆژی سێشەممە، وەفدی پارتی سەردانی بزووتنەوەی گۆڕان دەکات و پرسی پێکھێنانی حکومەت تاووتوێ دەکەن.\nنزیکبوونەوەی یەکێتی و پارتی لە بەژەوەندی خەڵکی کوردستاندایه\nپێشتریش، خەسرەو گۆران، ئەندامی ئەنجومەنی سەرکردایەتیی پارتی رایگەیاندبوو: نزیکبوونەوەی یەکێتی و پارتی لە بەژەوەندی خەڵکی کوردستان و ناوچەکەدایە. لەئێستاشدا لەسەر پێکھێنانی کابینەی نوێی حکومەتی ھەرێم، لە سەرجەم بوارەکاندا لێک نزیکبوونەتەوە.\nیه‌كێتی داوای شەراكەتی ڕاستەقینە دەكەین\nهه‌روه‌ها ئاسۆ مامەند رایگەیاند " لە گفتوگۆكانمان بۆ پێكهێنانی كابینەی نوێ حكومەت، داوای شەراكەتی ڕاستەقینە دەكەین، بۆ ئەوەی خزمەتی زیاتری هەموو ناوچەكانی كوردستان بكرێ."\nكۆمه‌ڵ:ئامادەین بۆ پێشوازیکردن لە وه‌فدی پارتی\nئەندامێکی مەکتەبی سیاسیی کۆمەڵی ئیسلامیی کوردستان جەخت لەوە دەکاتەوە کە ئەوان ئامادەن بۆ پێشوازیکردن لە وه‌فدی پارتی دیموکراتی کوردستان، بە مەبەستی گفتوگۆ کردن لەسەر پێکهێنانی کابینەی نوێی حکوومەتی هەرێمی کوردستان.\nهەرچەندە دوو خولی گفتوگۆ و دانیشتن لەنێوان شاندی پارتی وەک براوەی یەکەمی هەڵبژاردنی پەرلەمانی کوردستان و هەریەک لە یەکێتی و گۆڕان بەڕێوە چووە، بەڵام هێشتا وه‌فدی پارتی سەردانی کۆمەڵی ئیسلامیی نەکردووە، لە کاتێکدا ئەو حزبە ئامادەیی خۆی بۆ گفتوگۆکردن لەگەڵ وه‌فده‌كه‌ی پارتی دەربڕیوە.\nعەبدولستار مەجید، ئەندامی مەکتەبی سیاسیی ئه‌وحیزبه لە زنجیرە نووسینێکدا لە تۆڕی کۆمەڵایەتیی (فەیسبووک) بڵاوی کردەوە: ”ئێمە گوتوومانە ھەرکاتێک ئەوان بۆ گفتوگۆ بێن، پێشوازییان لێ دەکەین.\nكۆمه‌ڵ:ئێمە حەز دەکەین باشترین پەیوەندیمان لەگەڵ لایه‌نه‌كاندا هه‌بێت\nئەو سەرکردە باڵایەی کۆمەڵی ئیسلامی جەختی کردۆتەوە: ”بۆ بەشداریکردن لە حکوومەتیش نەبێت و بۆ سەردانکردن بە مەبەستی ئاسایی کردنەوەی پەیوەندییەکان بێت، بێگومان پێشوازی لێ دەکەین، ئێمە حەز دەکەین باشترین پەیوەندیمان لەگەڵ لایه‌نه‌كان و لایەنەکانی دیکەش ھەبێت، ئەوە شتێک نییە قسەی لەسەر بکرێت“.\nئومێدی ئەوە دەکەین لەو کۆبوونەوەیەدا بتوانن خاڵی ھاوبەشیان ھەبێت\nهه‌روه‌هافرسەت سۆفی، ئەندامی وه‌فدی دانوستانکاری پارتی ڕاگەیاندوه: دووشەممە شاندی دانوستانکاری پارتی لەشاری سلێمانی، بۆ گفتوگۆکردن لەبارەی پێکھێنانی کابینەی داهاتووی حکوومەتی ھەرێمی کوردستان لەگەڵ یەکێتی کۆدەبنەوە".\nڕوونیشی کردەوە، کۆبوونەوەکەیان لەگەڵ یەکێتی بۆ گفتوگۆکردن لە بارەی پێکھێنانی کابینەی نوێی حکوومەتی هەرێمی کوردستان دەبێت و ئومێدی ئەوە دەکەن، لەو کۆبوونەوەیەدا بتوانن خاڵی ھاوبەشیان ھەبێت.\nوتیشی: ”دوای کۆبوونەوەی شاندی یەکێتی و پارتی لەشاری سلێمانی، بۆ ڕۆژ دواتر، شاندی باڵای بزووتنەوەی گۆڕان و پارتی دیموکراتی کوردستان کۆدەبنەوە".\nپارتی و یه كێتی بۆخزمه‌تی خه‌ڵكی كوردستان حكومه‌ت پێكده‌هێنن\nجێگه‌ی باسه یه كێتی نیشتمانی كوردستان و پارتی دیموكراتی كوردستان چه‌ندین كابینه‌یه پێكه‌وه حكومه‌تیان پێكهێناوه‌وخه‌ڵكی هه‌رێمی كوردستانیش له سایه‌یاندا ئارام و بێ كێشه بوون هه‌ربۆیه هه‌ردوو حیزبی بالأده‌ست ده‌یانه‌وێت ته‌واوی كێشه‌كانی نێوانیان وه‌لابنێن و حكومه‌تێكی ڕاسته‌قینه بۆخزمه‌تی خه‌ڵكی كوردستان پێك بهێنن و كۆبونه‌وه‌كانی ئه‌م دواییه‌ش ئه‌و ڕاسته ده‌سه‌لمێنێت.\n1530 جار خوێندراوه‌ته‌وه\n1/21/2019 10:35:02 AM\nخۆنیشاندانەكانی بەغداو دەرئەنجامەكانی لەسەر هەرێمی كوردستان چیه؟...\nشۆڕشگێڕێكی چه‌پ له‌ناو چه‌ند سه‌رده‌می جیاوازدا...\nئایا ڕیفراندۆم شكستی هێنا ؟...


Kurdîpêdiya - کەمپەینی پارێزەرانی ژیان بۆ یارمەتیدان و ڕێنوێنیکردنی خەڵک بە دژی ڤایرۆسی کۆرۆنا، لە سەقز دامەزرا\n📝 کەمپەینی پارێزەرانی ژیان بۆ یارمەتیدان و ڕێنوێنیکردنی خەڵک بە دژی ڤایرۆسی کۆرۆنا، لە سەقز دامەزرا | 🏷 Pol: Bellgenamekan | Zimanî babet: 🏳 کوردیی ناوەڕاست | 👁🗨\nکەمپەینی پارێزەرانی ژیان بۆ یارمەتیدان و ڕێنوێنیکردنی خەڵک بە دژی ڤایرۆسی کۆرۆنا، لە سەقز دامەزرا\nجەماوەری خۆشەویستی کوردستان!\nبەداخەوە کارەسات لە دوای کارەسات یەک بە دوای یەک بەرۆکی کوردستان دەگرێت و هەر ڕۆژ ئێمەی کورد بەدەست کێشەیەکەوە دەناڵێنین.\nگرفتی ئەمجارە واتە ڤایرۆسی کۆرۆنا بەداخەوە کارەساتێکی نەخوازراو و گەورەیە. ئەم نەخۆشییە کارەساتێکی سروشتی نییه و مرۆڤ دروستی کردووە و هەر مرۆڤیش دەتوانێت پێش بەم نەخۆشییە بگرێت.\nئەگەرچی تا ئێستا دەرمان و چارەسەرێکی ئەوتۆی بۆ نەدۆزراوەتەوە، بەڵام پێشگرتن به و نەخۆشییە زۆر ئاسانه و بە لەبەرچاوگرتنی ڕێنوێنییە پزیشکییەکان و بێهداشتییەکان دەتوانین لەم نەخۆشییە خۆمان بەدوور بگرین.\nبەهۆی کەمبوونی ئیمکانات بە دژی ئەم ڤایرۆسە لە هەموو بوارەکاندا، لە ڕێگەی ئەم ڕاگەیەندراوەوە کەمپەینی پارێزەرانی ژیان بۆ یارمەتیدان و ڕێنوێنیکردنی خەڵک بە دژی ڤایرۆسی کۆرۆنا بوونی خۆی ڕادەگەیەنێت و هەوڵەکانی دەست پێدەکات.\nخزمەتگوزاریی ئەم کەمپەینە سنووردارە، بەڵام هەر کەسێک پێویستی بە کەرەستەی خاوێنکردنەوە و ڕێنوێنیکردن بێت، بەپێی ئیمکان دەتوانین یارمەتی بکەین. هەروەها داوا دەکەین کە هەر کەس لەباری کەلوپەلی پاک و خاوێنی و دژە ڤایرۆس یان لەباری ماڵییەوە لە توانایدایە، دەتوانێت یارمەتیی ئەم کەمپەینە بکات تا بتوانین خزمەتی زیاتر بە نیشتمانەکەمان بکەین، بەتایبەت خزمەت به و کەسانەی کە ناتوانن کەرەستەی خاوێنکردنەوە و دژە ڤایرۆس دەست بخەن.\nبه هیوای سەرکەوتن بەسەر ئەم نەخۆشییەدا\nکەمپەینی پارێزەرانی ژیان\n25ی ڕەشەمەی 2719\n➕ Em babete lelayen: (Benaz Jola)ewe le: Mar 17 2020 10:54AM tomarkirawe\n👌 Em babete lelayen: (Hawrê Baxewan)ewe le: Mar 17 2020 11:17AM pêdaçûneweyi bokrawe û azadkrawe\n✍ Em babete bo diwacar lelayen: (Hawrê Baxewan)ewe le: Mar 17 2020 11:17AM baştirkirawe\n👁 Em babete 110 car bînrawe


economic crisis of kurdistan in 2014 قةيررانى ئابوورى كوردستان لة سال…\nخويندنةوةودارشتن by dr.luqmanraouf 797 views\nبەرزاییەکانی سەرکەوتن by Chalak Muhamad 183 views\nماترێکس به کوردی ئارام by Aram Jamal 1247 views\n3ئاشنابوون بة ظيَرجينيا وؤلف by dr.luqmanraouf 218 views\nBerewebirdiny pol by dr.luqmanraouf 2404 views\nkurdish economic crisis at 2014\n>solve of problim\nAhmad F. Abdulla\nhiwa salh , boss at business man at Iraq Kurdistan: shaqlawa\n1. ّ )) قةيررانى ئابوورى كوردستان لة سال 2014 )) ى\n2. ناوةرِوَك : • ثيَشةكى • هوَكارةكانى درووست بوونى قةيرانى دارايى  بوودجة  درووستبوونى جةنط و كاريطةريطةريةكانى  كاريطةرى كةمتةرخةمى حكومةت لة بنيات نانى ذيَرخانى ئابوو رى\n3. ضارةسةرى قةيرانى دارايى : بوونى كةرةستةى خاو لةكوردستان  طرنطى دان بة باج و دةرامةت طرنطى دان بة زةمينةى كشتوكالَ نةوت\n4. ثيَشةكى : سةرةتاى ميَذووةوة كيَشةى ئابوورى  و ئاذ رِانكارية سياس ي و شةرِووى دراويَكن زوَربةى طوَئابوورى و سياسةت دوو رِ يي و اوة ناوخوَ تيةكان هوَكارةكةى ئابوورية َ نيَودةول َ تانى جيهانى طرتووةتةوة وةك  قةيرانى دارايي و ئابوورى زوَريَك لةولا : ى َ قةيرانى ئابوورى لة سال 1929 لة ئةمريكا رِووى دا\n5. بوودجة : َ • ى بوودجة لة سال 2013 بريتيبوو لة % 17 ى بوودجةى عيَراق َ بوَ سال 2014 كة دةكاتة : • وة رِيَذةى لة % 11.5 ى • )برِى 19 تريليؤن 760 مليارو 797 مليون 2 هةزار دينار ( . • عيَراق لة رِوَذيَ كدا برِى ) 3,000,000 بةرميل ( نةوت بةرهةم دةهيَنن • برِى بوودجة ى كوردستان كةم كراوةتةوة بة رِيَذةى لة % 5.5 )بةبيانوى خةرجى سيادييةوة (, وة دةبيَت رؤذانة هةريَمى كوردستان برِى ) 400,000 ( بةرميل نةوت هةناردة بكات ء ثارةكةش ى بخريَتة سندوقى . )DFI( ثةرةثيَدانى عيَراق\n6. كاريطةريةكانى برِينى بوودجةى كوردستان : َ تيَكضونى بارى طوزةرانى خةل هيَنانةكان و أفلاس بوونى ضةندين كوَمثانيا • ك و طشت دام ودةزطاكان و وةستانى ثرِوَذةكان وةبة ر َ ئالا ريَم ( بةشيَكى زوَر • بةهوَى نةبوونى ثارة لة بانكةكانى كوردستان بة تايبةت بانكى مةركةزى ) ى هة لة كوَمثانياكان بوَ ئةوةى خوَيان دوور بخةنةوة لة مةترس ى درووستبوونى قةرزارى و مةترس ى أفلاس بوون ثةنايان بردوَتة بةر ضةندين رِيَطا بوَ بةدةستهيَنانى ثارة بةرامبةر عموولة\n7. • بوَنمونة كوَمثانيايةك لة هةوليَر : َ 21,000,000,000 ( وطوَرِ ( • دينار رصيد و كوَكراوةى سلفةى ثرِوَذةكانى بوو بة ضةك ئال ى ثىَ كرد بوَ ضارةسةر كردنى طرفتى قةرزارى و دووركةوتنةوة لةهةر مةترسيةك كة ببيَتة هوَى لةنا وضونى كوَمثانياكةى و لةدةستدانى سةرمايةكةى لة بةرامبةردا • برِى ) 1,000,000,000 ( عمولةى داوة بوَ وةرطرتنى برِى ) 21,000,000,000 ( بة شيَوةى نةقدى كة ئةمةش زةرةريَكى زوَرة كة لة كوَمثانياكة كةوتووة • هةروةها طوَرِينةوةى ثارة واتا ثيَدانى ضةك بة دينار و وةرطرتنى دوَلار بة شيَوةى نةقدى يان دةستى كة ئةمةش واتا وةرطرتنى ) 100 $ بةرامبةر 130,000 دينار ( لةكاتيَكدا نرخى 100 $ لة بازارِدا 120,000 دينار ثةنا بردنة بةر ضةندين رِيَطاى تر بوَ بة دةستهيَنانى ثارةو مانةوة .....\n8. • برِى دابةش كردنى مووضة لة مانطيَكدا بريتى ية لة: ) • هةشت سةد و ثةنجا مليار مليار دينار) 850,000,000,000 َ بة نزيكةيى برِى دابةش كردنى مووضة لة سال : • يَكدا بريتيية لة ) • دة ترليوَن و دوو سةد مليار دينار ) 10,200,000,000,000\n9. • لة كاتيَكدا كة مووضة خوَر مووضة وةرناطريَت بةمةش كاريطةرييةكى زوَر دةكاتة سةر بازارِةكان و داهاتى كوردستان ,بةمةش رِيَذةى كرِينى شمةك و ثيَداويستى كةم دةبيَتةوة لةلايةن بةشيَكى زوَرى ك ئةمةش كار لة دوكاندار و بازارِةكان دةكات كة دةبيَتة هوَى كةمبوونةوةى هاوردةك َ خةل رن وة بة تانى دراوسيَكانمانةوة كار لة داهاتى طومرطةكانى ك و َ كةمبوونةوةى هاوردةكردن كة لة ولا ردستان دةكات و واتا ثارة خستنة ناو بانكةكان زوَر كةم دةبيَتةوة َ دورستيوونى قةرزارى بةهوَى نةبوونى ثارةوة بةشيَكى خةل بةنة بةر قةرز كردن لة كاتيَكدا طيَرِانةوةى قةرز لةم بارودوَخةى ئيَستادا زوَر زةحمةتة واتا رِيَذةى قةرزارى زوَر دةبيَت . • ك و كوَمثانياكان ثةنادة\n10. • يةكيَك لة كاريطةرية زوَر خراثةكان كة لةكاتى ئةم قةيرانى داراييةدا دروست يووة بريتية لة قوَرخ ى كة سةرضاوةكة حكومةتة َ كردن و دروستبوونى طةندةل , قوَرخ كردنى ثارة و هيَشتنةوةى و نةخستنة وطوَرِى ثارة بة نرخى زياتر لة نرخى ئاسايى بازارِ كة ئةمةش دةبيَ َ ناو بازارِةوة وةك ئال َ تة هوَى زةرةر كردنى خاوةن كار , وة دروست بوونى طةندةل ى لة لايةن حكومةتةوة لةرِووى ثيَدانى ثارة و سلف ب ة بةشيَك ك لةرِيَطاى كةسانى سةر بة حكومةتةوة لة كاتيَكدا ثارة يان سلف لة بانكة حوك َ لةخةل ميةكان بوَ كانى ئاساييى بوونى نية َ خةل , وة هةروةها داهاتى بةرِيَوبةرايةتى هاتووضوَ و باج و دةرامةت ئةو داهاتةى كة دةست دةكةويَت تةنها بةشيَكى كةمى دةدريَت بة وةزارةتى داراييى و ئةو بةشةى ديكة يةكانى ديكة َ نازانريَت ض دةستيَك ثيَى طةيشتووة كة ئةمةش يةكيَكة لة طةندةل .\n11. درووستبوونى جةنط و كاريطةريطةريةكانى : َ تيَكدا لةطةلَ درووستبوونى جةنطدا رِاستةوخوَ ئابوورى ئةو ولا َ • ت لةهةموو ولا ة دادةبةزيَت و َ قةيرانى دارايى دةستثيَدةكات , كوردستانيش لة ئيَستادا يةكيَكة لةو ولا تا نةى كة تووش ى جةنط هاتووة و لة كاتيَكدا بارى ئابووريمان خراثة قةيرانيَكى ديكة درووست بوو ة بةهوَى رِودانى ئةم جةنطةوة , بة هوَى نةبوونى كةرةستةى جةنطى ثيَويست برِيَك لةو ثارةيةى كة ى َ لةرِيَطاى داهاتى ئةو نةوتةى كة سال بازرطانى ثيَوة كراوة خةرج كراوة كة بةهوَى 2014 ئةمةشةوة برِيَك ثارةى زوَر خةرج كراوة بوَ مةبةستى بوَ مةبةستى كةل و ثةلى جةنطى بوَ َ رِوبةرِو بوونةوةى ئةو هيَرشانةى كة دةكريَتة سةر كوردستان و برسيَتى دةكة ويَتة ناو خةل ك وة كى لىَ دةكةويَتةوة وةكو ئةو كا ر َ قورس ى و تيَكضونى بارو دوَخ و طوزةرانى خةل ةساتةى كة كى كوبانى هاتووة َ كى شةنطال و خةل َ تووش ى خةل ...\n12. كاريطةرى كةمتةرخةمى حكومةت لة بنيات نانى ذيَرخانى ئابوورى : َ لةكاتيَكدا كة ثارةيةكى زوَر لة ولا ابوورى توَكمة بين كة بةهوَى ئةو داهاتى نةوتةى كة لة رِيَطاى حكومةتى عيَراقةوة ثيَمان طةيشتبوو لة س نى رِابردودا • تةكةماندا هةبووة و كة دةبواية خاوةن ذيَرخانيَكى ئ َ الا بةدةستمان طةيشتوون , ئةطةر خاوةنى ذيَرخانى ئابوورى بوينا ئوا ئةمان توانى ضارسةرى ئةو قةيرانة َ بكةين كة لة ئيَستادا بةسةر كوردستاندا هاتووة , تيَك ذيَرخانى ئابوورى و ه وة هةر ولا يَزى سةربازى تيَكى سةربةخوَ بزانيَت و داواى دروستبوو َ َ بةهيَزى نةبيَت نا توانيَت خوَى بة ولا نى دةول ةت بكات ئةمةش دةطةرِيَتةوة بوَ كةمتةرخةمى حكومةت لة بنيات نانى ذيَرخانى ئابوورى ......\n13. • ئةمانةو ضةندين سةرضاوةى ديكة كة بةبةردةوام رِوَذانة قةيرانى ديكة درووست دةبيَت بةهوَيةوة وةك قةيرانى درووستبوونى نةمانى غاز لة كوردستان و كةمبوونةوةى كارةبا طرانبوونى بةنزين\n14. ضارةسةر كردنى كيَشةى ئابوورى : َ ضارةسةرى كيَشةى ئابوورى بوَ ولا ئةستةم نية بةهوَى باش ى ئةو شويَنة جوطرافيةى كة تيَى كةوتووة لةرِووى بةثيتى خااك و بوونى • تيَكى وةكو كوردستان تارِادةيةك َ برِيَكى زوَر لة كةرةستةى خاو وة هةبوونى سنوريَكى باش لةطةلَ ولاتة دراوسيَكاندا َ وة هاتوضوَكردن لةنيَواندا كة بووةتة ناوضةيةكى طةشتيارى كة سالانة داهاتيَكى باش ى دةبيَت .... •\n15. بوونى كةرةستةى خاو لةكوردستان : • كوردستان برِيَكى زوَر كةرةستةى خاوى هةية كة دةتوانريَت بوَ زوَر مةبةست سودى لىَ وةربطيريَت و كة بةمةش دةتوانريَت رِيَذةيةكك لة هاوردة كردنى كةرةستة كةمبكريَتةوة , • وةكو هيَنانى كارطةيةكى ئاسن و باشتر كردنى جوَرى ئاسنةكة .\n16. طرنطيدان بة باج و دةرامةت : َ • ك هاتووض ة طومرطيةكان خةل َ رِوَذانة بةشيَوةكى زوَر لة خال وَ دةكات و شمةك هةناردة دةكريَت و هاوردة دةكريَت و داهاتيَكى باش بةدةست ديَت َ ةول ة طومرطيانة وةربطريَت وو ه َ و ثيَويستة حكومةت سوود لةو خال دان دارى و رِيَكخستنى َ بوَ باشتركردنى ا . َ • ك و هةروةها سوودوةرطرتن لةو باج و غرامانةى كةلة رِيَطاى خةل بازرطانةكانةوة وةر دةطيريَت . .\n17. يى َ طرنطى دان بة زةمينةى كوشتوكال َ مليؤن زةوى كشتوكال 47 م دةبيَنين ض • ئةم هةريَمة خاوةنى 8 ى و َ مليار مةتر سيَجا ئاوة بةلا ؤن َ تانى دراوس ىَ و ضؤن ك ى ولا َ َ بازارةكانى ئةم هةريَمة ثرِن لة بةرهةمى كشتوكال ى بىَ ةرتيَكى كشتوكال توانامان هةية لة كوردستاندا. َ • ى هوَكارةكانى نةبوونى قاعيدةيةكى باش ى كشتوكال : •سيستةميَكى ئابورى - دةزطايةكى كارطيَرى ثيَشكوتوو - خراثى طةشةى سياس ى دةزطاكانى باس و تويَذينةوةى ئابورى و كارطيَرى - بونى طرفت هةريَم لةطةلَ بةغدا\n18. بيَكارى وطرفتى هةذارى لة هةريَم - دةزطايةكى ثلاندانان و ئامارى كارا كةرتةكانى ثيشةسازى و طةشتوطوزارو كوشتوكالَ وكانزاكان - و بازارى كارةوة فاشرى دةرةكى لة تةكنةلؤجى و ثةيوةندى بازرطانى بؤ دةرةوة . •\n19. بوونى نةوت لة كوردستاند : • كوردستاندا رِوَذانةبة نزيكةيى 400,00 بةرميل نةوت بةرهةم دةهيَنريَت 2014 برِى نةوتى هةناردةكراو دةكانة 34.5 مليوَن بةرميل نةوت • 11 دا رِوَذانة برِى 300,000 بةرميل نةوت / • كوردستان لةسةرةتاى مانطى 2014 هةناردة دةكريَت هةرضةندة رِيَذةى هةناردةكردن زيادى كردووة بةراورد بة َ مانطةكانى ثيَشوو يةلا انطانة برِى م بةم برِة هةناردة كردنة كةمة ناتوانريَت م تيان بدريَت َ موضةى هاولا , وا برِيارة كة برِى هةناردة كردن زيادبك ريَت بوَ 400,000 بةرميل نةوت وة زياتريش\n20. نةوت : • زيادكردنى برِى هةناردةى نةوت بة باشترين نرخ . َ طةشةدان بة ناوةندةكانى خويَندن لة بوارى نةوتدا ولا ر نةوتى تيَداية لة • تةكةمان برِيَكى زوَ بدات بوَ بةشةكانى نة و َ كاتيَكدا دةبيَت وا لة خويَندكار بكريَت كةهةول ت و طرنطى ثىَ بدريَت • باشتر كردنى كواليتى نةوت , ئةو نةوتةى كة هةمانة كواليتيةكى خراثى هةية و نرخيَكةى لة بازارِةكانى جيهاندا ) 70 $ ( وة بة باشتر كردنى كواليتى نرخى نةوتةكةمان بةرز دةبيَ تةوة بةمةش سوديَكى زوَرى بوَمان دةبيَت . •\n3ئاشنابوون بة ظيَرجينيا وؤلف


ሚክያስ 7 NASV – میخا 7 KSS | Biblica\nሚክያስ 7 NASV – میخا 7 KSS\nوەک کەسێکم لێهات لە هاویندا بەر بڕنێت،\nوەک چنینەوەی ڕەزەمێو.\nنە هێشووە ترێ بۆ خواردن هەیە،\nنە هەنجیری یەکەم بەر کە نەوسم ئارەزووی دەکات.\n2خواناس لە خاک لەناوچوو،\nکەسێکی سەرڕاست لەنێو خەڵکدا نەماوە.\nهەموو بۆ خوێنڕشتن خۆیان ماتداوە،\nهەریەکە و براکەی خۆی بە تۆڕ ڕاودەکات.\n3بۆ خراپە هەردوو دەستەکانیان چالاکن،\nمیر داوای دیاری دەکات،\nدادوەر بەرتیل وەردەگرێت،\nبەهێز بە ئارەزووی خۆی قسە دەکات\n4چاکترینیان وەک وشترالووکە و\nڕاستترینیان وەک پەرژینی دڕکە.\nڕۆژی سزادانی خودا بۆ تۆ هات،\nئەو ڕۆژەی کە چاودێرەکانت7:4 مەبەست لە پێغەمبەرەکان. هاوار دەکەن بۆ ئاگادارکردنەوە.\nئێستا کاتی سەرلێشێواندنی ئێوەیە.\n5متمانە بە برادەر مەکە و\nپشت بە دۆست مەبەستە.\nتەنانەت لە ژنەکەشت کە لە باوەشت پاڵکەوتووە،\n6چونکە کوڕ سووکایەتی بە باوکی دەکات،\nکچ لە دایکی ڕاستدەبێتەوە،\nبووک لە خەسووی؛\nدوژمنی مرۆڤ لە خانەوادەکەی خۆی دەبێت.\n7بەڵام من چاوم لەسەر یەزدان دەبێت،\nچاوەڕوانی خودای ڕزگاریم دەکەم،\nخودام گوێم لێ دەگرێت.\n8ئەی دوژمنەکەم، بە نسکۆی من دڵخۆش نەبیت!\nچونکە ئەگەر بکەوم، هەڵدەستمەوە،\nئەگەر لە تاریکیدا دانیشم،\nیەزدان ڕووناکییە بۆم.\n9لەبەر ئەوەی لە دژی ئەو گوناهم کرد،\nبەرگەی تووڕەیی یەزدان دەگرم،\nتاوەکو بەرگری لە داواکەم دەکات و\nمافی من دێتە دی.\nدەمهێنێتە دەرەوە بۆ ناو ڕووناکی،\nڕاستودروستی ئەو دەبینم.\n10ئینجا دوژمنەکەم تەماشا دەکات و\nئەوەی پێی دەگوتم:\n«کوا یەزدانی پەروەردگارت؟»\nچاوەکانم تەماشای کەوتنی دەکەن،\nتەنانەت ئێستاش دەشێلرێت\nوەک قوڕی شەقامەکان.\n11ڕۆژی بنیادنانی دیوارەکانت دێت،\nڕۆژی فراوانکردنی سنوورەکانت.\n12لەو ڕۆژەدا خەڵک دێنە لات،\nلەلای ئاشور و لە شارەکانی میسرەوە،\nتەنانەت لە میسرەوە هەتا فورات\nلە دەریاوە بۆ دەریا و\nلە چیاوە بۆ چیا.\n13زەوی لەبەر دانیشتووانەکەی وێران دەبێت،\nنوێژ و ستایشکردن\n14بە گۆچانەکەت شوانایەتی گەلەکەت بکات،\nئەوەی بە تەنها لە دارستان نیشتەجێیە\nبا لە باشان و گلعاد بلەوەڕێن\nوەک ڕۆژگاری کۆن.\n15«وەک ڕۆژانی هاتنەدەرەوەت لە خاکی میسر،\nکاری سەرسوڕهێنەریان نیشان دەدەم.»\n16نەتەوەکان تەماشا دەکەن و شەرمەزار دەبن،\nسەرباری هەموو پاڵەوانییەتییەکەیان.\nدەست دەخەنە سەر دەمیان\nگوێیان کەڕ دەبێت.\n17وەک مار خۆڵ دەلێسنەوە،\nوەک خشۆکەکانی زەوی.\nبە لەرزەوە لە قەڵاکانیان دێنە دەرەوە،\nبۆ لای یەزدانی پەروەردگارمان دێن و دەتۆقن،\nلە تۆ دەترسن.\n18کێ خودایەکی وەک تۆیە،\nکە لە تاوان دەبوورێت و\nلە یاخیبوونی پاشماوەی گەلەکەت خۆشدەبێت؟\nهەتاسەر تووڕەیی خۆت هەڵناگریت،\nچونکە بە خۆشەویستییە نەگۆڕەکەت دڵخۆشیت.\n19دەگەڕێیتەوە و بەزەییت پێماندا دێتەوە،\nتاوانەکانمان دەخەیتە ژێر پێتەوە و\nهەموو گوناهەکانمان فڕێدەدەیتە ناو قووڵایی دەریا.\n20دڵسۆزی بۆ یاقوب پیشان دەدەیت،\nخۆشەویستی نەگۆڕ بۆ ئیبراهیم،\nئەوەی سوێندت بۆ باوباپیرانمان خوارد\nهەروەک ڕۆژگاری کۆن.\nKSS : میخا 7


دانیه‌ل میتران، دۆستی نیزیكی كورد و PDKI به‌تایبه‌تی، كۆچی دوایی كرد\nدانیه‌ل میتران، دۆستی نیزیكی كورد و حیزبی دێموكراتی كوردستانی ئێران به‌تایبه‌تی، شه‌وی دووشه‌ممه له‌سه‌ر سێ‌شه‌ممه‌ی 30-1ی خه‌زه‌ڵوه‌ری 1390ی هه‌تاوی، له ته‌مه‌نی ٨٧ ساڵیدا كۆچی دوایی كرد.\nخاتوو میتران له هه‌فتاكانی زایینیدا، خانمی یه‌كه‌می فه‌رانسه واته هاوسه‌ری فرانسوا میتران سه‌ركۆماری ئه‌و كاتی فه‌رانسه بوو و له‌و كاته‌دا پێوه‌ندییه‌كی توندو تۆڵی له رێگای د. قاسملووه له‌گه‌ڵ حیزبی دێموكراتی كوردستانی ئێراندا پێكهێنا و بوو به دۆست و وه‌فاداری گه‌لی كوردو هه‌روه‌ها سه‌رۆكی ده‌زگای خێرخوازی فرانس بوو بۆ یارمه‌تی دانی گه‌لانی هه‌ژار.\nخانمی میتران دووچاری نه‌خۆشی ته‌نگه نه‌فه‌سی هاتبوو، رۆژی هه‌ینی گوازرایه‌وه بۆ نه‌خۆشخانه‌ی Georges-Pompidou له شاری پاریس و سێ رۆژ دواتر، كۆچی دوایی كرد.


✌ جومعە سلێمان (شیار مونزیر) شهدا\n📅 زمان اضافه کردن Jul 21 2016 6:09AM\n👁 این آیتم 3,255 بار مشاهده شده است\nناوی ڕێکخراوەیی: شیار مونزیر ناو و پاشناو: جومعە [ بیشتر... 👁] ✖ ✖ ✖ 0 1 ✔ 70% ✍ س.ئـ. 21-7-2016 6:09:05\n✌ رزگار عەزیز رەشید شهدا\n📅 زمان اضافه کردن Jul 13 2016 11:47AM\n👁 این آیتم 4,440 بار مشاهده شده است\nلە رێکەوتی 11-08-2014 لە (جەلەولا) لە شەری دژە داع [ بیشتر... 👁] ✖ ✖ 0 0 ✔ 78% ✍ م.ب. 13-7-2016 11:47:42\n✌ سامان عەلی فەرەج (سامان شەمێرانی) شهدا\n📅 زمان اضافه کردن Jul 6 2016 3:44AM\n👁 این آیتم 5,299 بار مشاهده شده است\nلە 01-01-1981 لە دایکبووە، لە 11-08-2014 لە شەڕی ب [ بیشتر... 👁] ✖ ✖ 0 0 ✔ 84% ✍ س.ئـ. 6-7-2016 3:44:20\n📊 سی ئای ئەی ژمارەی چەکدارانی داعش ئاشکرا دەکات آمار و نظرسنجی\n📅 زمان اضافه کردن Sep 12 2014 12:58PM\n👁 این آیتم 4,875 بار مشاهده شده است\nئاژانسی ناوەندی هەواڵگری ئەمریکا CIA ئاشکرایدەکات، [ بیشتر... 👁] ✖ ✖ ✖ 0 0 ✔ 79% ✍ هـ.ب. 12-9-2014 12:58:29\n✌ عەزیز عیزۆ ناسراو بە (هۆزان حەسەکە) شهدا\n📅 زمان اضافه کردن Aug 12 2014 4:18PM\n👁 این آیتم 5,535 بار مشاهده شده است\nلە گەڕەکی موفتی شاری حەسەکە لە دایک بووە و لە ساڵی [ بیشتر... 👁] ✖ ✖ 0 0 ✔ 76% ✍ هـ.ب. 12-8-2014 16:18:27\n✌ لۆلۆ عیسا ناسراو بە (دڵۆڤان دیار) شهدا\n📅 زمان اضافه کردن Aug 12 2014 4:21PM\n👁 این آیتم 4,860 بار مشاهده شده است\nلە شاری عامودە لە دایک بووە و ساڵی 2013 لە حەسەکە [ بیشتر... 👁] ✖ ✖ 0 0 ✔ 76% ✍ هـ.ب. 12-8-2014 16:21:34\n📊 لە 40 رۆژدا 14 حاڵەتی کوشتن و خۆکوشتن لە راپەڕین تۆمارکراوە آمار و نظرسنجی\n📅 زمان اضافه کردن Aug 11 2014 9:31AM\n👁 این آیتم 3,775 بار مشاهده شده است\nکامەران عەبدە ساڵح بەپێی ئاماری دەزگا پەیوەندیدار [ بیشتر... 👁] ✖ ✖ ✖ 0 0 ✔ 79% ✍ هـ.ب. 11-8-2014 9:31:22


فەرمى // باشترين ياريزانى گەڕى يەكەمى چامپيۆنزليگ دەست نيشان كرا – كوردسپۆرت\nسەرەكى/ ئەوروپا/فەرمى // باشترين ياريزانى گەڕى يەكەمى چامپيۆنزليگ دەست نيشان كرا\nفەرمى // باشترين ياريزانى گەڕى يەكەمى چامپيۆنزليگ دەست نيشان كرا\nپاش كۆتاى هاتنى ياريەكانى گەڕى يەكەمى خولى يانە پاڵەوانەكانى ئەوروپا ئەمڕۆ پێگەى فەرمى ئەو خولە بڵاوى كردەوە كە ليۆ ميسى ئەرجەنتينى و هێرشبەرى يانەى بەرشەلۆنە بەباشترين ياريزانى گەڕى يەكەم دەست نيشان كراوە.\nهەڵبژاردنى ليۆ بەباشترين ياريزان بەگوێرەى دەنگدانى هاندەران بووە كە لە پێگەى فەرمى چامپيۆنزليگ دەنگى لەسەر دراوەو،هەروەها بەهۆى ئەو ئاستە بەرزەى ليۆ كە لەگەڕى يەكەم لە بەرامبەر يانەى سێڵتكى سوكتلەندى پێشكەشى كرد.\nليۆ ميسى توانى لە هەفتەى يەكەمى خولى يانە پاڵەوانەكانى ئەوروپا سەركردايەتى يانەى بەرشەلۆنە ى كرد بەرامبەر سێڵتيك كە توانيان بە ئەنجامى ٧ گۆڵى بێ بەرامبەر ياريەكە ببنەنەوە هێرشبەرە ئەرجەنتينيەكە لەو ياريەدا توانى هاتريك تۆمار بكات.


گەلۆ ئیسال وەکە سالێت چووی دەخل و دان وێ ل شنگال ئێتە چاندن؟ – ئیزیدی ٢٤\nسەرەکی/راپورت/گەلۆ ئیسال وەکە سالێت چووی دەخل و دان وێ ل شنگال ئێتە چاندن؟\nگەلۆ ئیسال وەکە سالێت چووی دەخل و دان وێ ل شنگال ئێتە چاندن؟\n0 192 ١ خولەك پێش ئێستا\nشنگال یەکە ژ دەڤەرێت کە پشت ب چاندنیێ دبەستێ، سالێت چووی ب هەزارا دۆنەمێن ئەردێ هاتبوونە چاندن لێ پایا هەرە پتر ژ وی دەخل و دانی شەوتی، ژ هنەک ژێدەرێت نە دخوەیا.\nئیسال ژی وەرزێ چاندنا دەخل و دانی دەستپیکریە، سالانە ل دەڤەرا شنگال و دەورو بەرێن وێ 350 هەتا 400 دۆنەمێن ئەردێ ب دەخل و دان تێنە چاندن ، لێ د ڤان سالێن دەرباسبوویی دە مەترسیا شەوتاندنا دەخل و دانی هەبوو ، لێ ئیسال مەترسیەکە دی ژی هەیە ئەوژی کێم هاتنا بارانێ یە.\n“تەیۆ خوەدێدا”، یەکە ژ جووتیارێن دەڤەرا شنگال ژ “ئێزیدی24” را گۆت،“بەری هاتنا داعش هەرسال مە ئەردەکی بەرفرەهـ ل دەڤەرا وەردیی دکرا دەخل و دان لێ پشتی هاتنا داعش بۆ ماوەیێ چەند سالا ئەو ئەرد بەیار دمان و نەدهاتنە چاندن، لێ جارەکا دی پشتی رزگارکرنا شنگال ئەم ڤەگەریان و مە دەست ب چاندنا ئەردێ کر ب دەخل و دان و پتریا بەرهەمێ ئەم دچینن ژی گەنمە”.\nگوت ژی،“د سالێن دەرباسبووی دا ڕووبەرەکی بەرفرەهـ ژ ئەردێ کو بەرهەمێ مە یێ دەخل و دان یێ تێدا چاندیبوو هاتە شەوتاندن و خەلک گەلەکی زەرەرمەند بوو، لێ ئیسالا ژی مەترسی هەیە بەس نە وەکە سالێن چووی ژبەر ئیسال گەلەک خەلک ڤەگەریایە و چاڤدێریا ئەردێ ب شێوەیەکی بەردەوام تێتە کرن”.\n”خوەدێدا” خوەیاکر ژی،“مەترسیا مە ئیسال ژ کێم هاتنا بارانێ یە پتر ژبەر پتریا بەرهەمێ ئەم دچینن یێ دێمە، و داخوازیا مە ژ ئالیێت پەیوەندیدار ئەوە هاریکاریا جووتیارا بکن ب تایبەت د بوارێ کەرستێن پێدڤی بۆ چاندنێ ”.\nهەر لدۆر ڤی بابەتی رێڤەبەریا پشکا چاندنێ ل ناحیا سنونێ د چاڤپێکەفتنەکە رۆژنامەڤانێ دا ڕاگەهاندبوو، کە هەر ژ دەستپێکا هەیڤا نەهـ دە وان داخوازیێت جووتیارێت شنگالێ ب بەلگە گەهاندینە پارێزگەها مووسڵێ و چاڤەرێ بریارا وانن دا کو ب بهایێ حکومەتی بزر و گازێ ب سەر جوتیاران دا دابەش بکەن.\nدووپات ژی کربوو، کە کەرتێن گازێ گەهشتینە وان و لیستێن ناڤە ژی وێ ئێنە ئامادەکرن د چەند رۆژێت تێ دە هەر یەک وێ کەرتا خوە وەرگرێ دا کو گازا خوە ژ ویستگەهێن حکومی وەرگرێ و دەست ب چاندنا خوە بکەت.


NRT TV | جیهان | تەندروستیی جیهانی: پێویستە کارمەندانی تەندروستی لە توندوتیژی پارێزراوبن\nکەسێک لە بەردەڕەش کوژرا\n4057 جار خوێندراوەتەوە\nرێکخراوی تەندروستی جیهانی راگەیاند، پێویستە حکومەتی وڵاتان کارمەندانی تەندروستی لە هەر هێرشێک بپارێزن کە لە ماوەی چارەسەرکردنی نەخۆشانی کۆرۆنا دەکرێتەسەریان.\nرێکخراوی تەندروستی جیهانی لەگەڵ ئەنجومەنی پەرستارانی نێودەوڵەتی کە بنکەکەی لە جنێفە، لە کۆنفرانسێکی ڤیدیۆییدا رایگەیاند، "لە تەواوی جیهانەوە زانیاریمان پێگەیشتووە، توندوتیژی و گێچەڵ دەکرێتە سەر کارمەندانی تەندروستی کە ئەمە بەتەواوی قبوڵنەکراوە".\nهاوارد کاتۆن، بەڕێوەبەری جێبەجێکاری ئەنجومەنی پەرستارانی نێودەوڵەتی داوای لە حکومەتی وڵاتان کرد "بە هیچ جۆرێک توندوتیژی دژ بە کارمەندانی تەندروستی قبوڵنەکەن، هاوکات دڵنیایی بدرێت لەوەی کارمەندانی تەندروستی بە روون و ئاشکرا و لەسەر بنەمای زانستی پەیامی تەندروستی دەگەیەنن".\nهاوکات جۆرج کۆمێتۆ بەرپرسی بەشی هێزی کاری تەندروستی رێکخراوی تەندروستی جیهانی، رایگەیاندووە "دیاردەیەکی نوێ هەیە کە کارمەندانی تەندروستی ژیانیان دەخرێتە مەترسییەوە، لەبری ئەوەی وەک چارەسەری ئەم قەیرانە سەیربکرێن".\nئاماژەش بەوەکراوە، "تا ئێستا زیاتر لە ١٠٠ کارمەندی تەندروستی بەهۆی ڤایرۆسی کۆرۆناوە گیانیانلەدەستداوە کە بەشێکیان پەرستار بوون".\nئەوەش لە کاتێکدایە، ئەو دیاردەیە هەرێمى کودستانیشی گرتووەتەوە و دوێنێ لەلایەن هێزێکی ئەمنییەوە لە شاری سلێمانی، هێرشکرایە سەر پزیشکێک و ئەوەش ناڕەزایەتییەکی زۆری پزیشکانی لێکەوتەوە و وەزارەتی تەندروستیش رایگەیاند، داوا لە وەزارەتی ناوخۆ دەکەین لێکۆلینەوە لەو رووداوە بکەن.